B92 - Izbori 2012 - Dogovorena koalicija DS-SPS\nsreda 9.05.2012 | 11:51 -> 16:51\nBeograd -- Predsednici DS Boris Tadić, SPS Ivica Dačić, PUPS Jovan Krkobabić i JS Dragan Marković jutros dogovorili koaliciju. Šutanovac: Sa URS i LDP posle 2. kruga.\nKoalicije "Izbor za bolji život - Boris Tadić" i "Ivica Dačić-SPS - PUPS - JS" su se takođe dogovorile i da daju podršku predsedničkom kandidatu Borisu Tadiću u drugom krugu predsedničkih izbora, 20. maja.\nPredsednik JS Dragan Marković Palma obavestio je o ovom dogovru na konferenciji za novinare o jutrošnjem sastanku i naveo da će koalicija SPS-PUPS-JS biti u novoj vladi.\nTokom dana su i lideri DS-a i SPS-a potvrdili da je postignut dogovor ne želeći da otkrivaju detalje. Boris Tadić je rekao da zna ko će biti novi premijer, ali da će o tome biti reči tek posle drugog kruga predsedničkih izbora 20. maja.\nIvica Dačić je izjavio da se jutros nije razgovaralo o ministarstvima i premijerskom mestu, da je za njega prioritet da nastavi rad u MUP-u, a da će eventualna funkcija na nekoj drugoj poziciji biti tema razgovora posle drugog kruga.\nBoris Tadić je tokom posete Boru, da još uvek niko nije razgovarao o skupštinskoj većini, "jer izborni proces nije završen".\nDragan Šutanovac je zatim na konferenciji za novinare rekao da će sa liderima LDP i URS razgovarati nakon drugog kruga predsedničkih izbora.\nOglasio se i Ištvan Pastor - neizvesna podrška SVM-a Tadiću u drugom krugu.\nKako se navodi, koalicije "Izbor za bolji život - Boris Tadić" i "Ivica Dačić-SPS- PUPS - JS" zajednički će raditi na formiranju parlamentarne većine u Skupštini Srbije, kao i u skupštinama lokalnih samouprava, gradu Beogradu i Vojvodini.\nMarković je rekao da na sastanku koji je trajao kratko, nije bilo razgovora o funkcijama, niti o premijerskom mestu i da će se o tome razgovarati posle 20. maja.\n"O funkcijama nismo razgovarali. O tome posle izbora", rekao je Marković i istakao da nije bilo reči ni o premijerskom mestu.\nLider JS je naveo da Dačić zaslužuje premijersko mesto i da su ga rezultati preporučili za tu funkciju, ali da na sastanku jutros o tome nije bilo reči.\nMarković je rekao da bi u ovom trenutku vladu formirali DS, koalicije SPS-PUPS-JS, SVM i URS-a.\nNa pitanje da li bi u nju ušlao i LDP, Marković je rekao da bi ta stranka morala dosta toga da promeni da bi mogla da bude deo te vlade, ali da je uveren da lider LDP-a neće promeniti svoju politiku.\n"Možemo da pijemo kafu sa Tomislavom Nikolićem, ali što se tiče podrške - to je završeno juče u Jagodini", rekao je Marković. Predsednik JS je rekao da on neće biti ministar i da će biti predsednik skupštine Jagodine i poslanik.\nOn kaže da će nova vlada imati isti broj ili manje ministarstva, a smanjiće se broj državnih sekretara i agencija. "Državni sekretari ne rade ništa osim što primaju platu", rekao je Marković .\n"Ako Jovanović želi koaliciju sa nama mora dosta toga da promeni. Nemamo nikakav animozitet prema LDP", rekao je Marković i dodao da se u novoj vladi neće desiti da Jovanović bude šef diplomatije.\nMarković je pozvao sve koji su glasali za koaliciju SPS na parlamentarnim izborima da u drugom krugu predsedničkih izbora glasaju za Borisa Tadića.\nUpitan ko je prihvatljiv partner koalicijama oko DS-a i SPS-a, Marković je kazao da je siguran da s njima u novoj vladi neće biti Srpska napredna stranka.\nLider JS je naveo da njegova stranka neće tražiti nijedno ministarstvo, da će on lično biti predsednik Skupštine opštine Jagodina i narodni poslanik, kao i da će JS imati sedam poslanika u republičkom parlamentu i poseban poslanički klub.\nOn je dodao da će PUPS imati 12 , a SPS 25 poslanika.\nMarković je rekao da mu je žao što u budućem sazivu Skupštine Srbije neće biti radikala, navodeći da Srbiji treba takva opozicija kao što i u Francuskoj postoji Le Pen.\nGovoreći o rezultatima JS na lokalnom nivou, Marković je rekao da je ta stranka u 17 opština, od ukupno 27 na kojima je samostalno izasla na izbore, prešla cenzus, da je u Jagodini ostvarila najbolji rezultat, a da je u njegovom rodnom mestu Končarevu dobio 95 odsto glasova.\nNekoliko sati kasnije konferenciju za novinare je održao potpredsednik DS Dragan Šutanovac.\nOn je rekao da je sada najvažnije da Boris Tadić pobedi u drugom krugu predsedničkih izbora, a da će DS o formiranju vlade sa koalicionim partnerima razgovarati posle 20. maja.\nŠutanovac kaže da jutros na sastanku predsednik SPS-a Ivica Dačić nije izneo zahtev da bude premijer, niti je SPS ucenjivao DS, dodavši da su takvi zahtevi medijske spekulacije.\nLDP je saopštila da je u ovom trenutku neodgovorna svaka polemika o formiranju Vlade, na kojoj insistiraju koalicioni partneri DS-a, jer se tako samo povećava konfuzija u zemlji.\nUSR se još uvek nije oglasio ovim povodom.\nNeizvesna podrška SVM-a Tadiću u drugom krugu.\nOn je rekao da bi bilo logično da najveća stranka ponudi premijera, ali da može da se razgovara i sa drugim strankama ako imaju dobre kandidate, ali tek posle 20. maja.\n"Tadić je odgovoran političar koji nikad nikog nije slagao i sa SPS-om smo bili četiri godine u vladi i tokom razgvora nije bilo ucena ni sa jedne strane", rekao je Šutanovac.\nOn je naveo i da nijedna stranka sa kojom je DS razgovarao nije iznela zahteve za ministarstva, ni kandidate za ministre.\n"Sada nam je najvažnije da Tadić pobedi 20. maja jer je predsednik Srbije stožer za formiranje vlade", rekao je Šutanovac.\nŠutanovac je odbio da odgovor na pitanje da li je on kandiđat DS za premijera i ponovio da će o tome biti reči posle 20. maja.\nNa pitanje da li može da zamisli socijalistu na mestu ministra odbrane, Šutanovac je rekao da može, ali da nije bilo takvih zahteva.\n"Nisam čuo da neko ima takvu ambiciju, osim Nataše Mićić, ali ona više nije tako ambiciozna", rekao je Šutanovac.\nOn je rekao da će DS da razgovara i sa URS i sa LDP posle 20. maja.\n"Pre 20. maja ni sa LDP-om ni sa URS-om nećemo razgovarati konkretno, ali to ne znači da već sada ne razgovaramo sa svima. Vlada funkcioniše kao institucija, ali nema govora o konkretnim rešenjaima, jer to nije svrsishodno", rekao je Šutanovac.\nPotpredsednik Socijalističke partije Srbije Milutin Mrkonjić izjavio je da je logično da nova vlast bude sastavljena od onih partija koje su činile prethodnu vlast, dodavši da su gradjani najviše poverenja dali tim kadrovima.\nMrkonić je nakon obilaska radova na starom putu Inđija - Novi Sad rekao da je postignut strateški dogovor između DS i SPS.\n''Ivica Dačić je sposoban političar, pametan talentovan čovek koji se dokazao u raznim vremenima i ima apsolutnu podršku i naše partije, a ja verujem da ima veliku podršku i medju građanima Srbije. Jedan od kandidata za premijera će sigurno biti Dačic i moj predlog je da to bude on'', zaključio je Mrkonjić.\nDemokratska stranka saopštila je da su na sastanku Tadića, Dačića, Krkobabića i Markovića dogovrene četiri tačke koalcije oko DS-a i koalicije SPS - PUPS - JS:\n1. Nastavak i budućeg zajedničkog politčkog delovanja\n2. Zajednički rad na formiranju parlamentarne većine u Skupštini Srbije i skupštinama lokalnih samouprava, gradu Beogradu i AP Vojvodine\n3. Koalicija Ivica Dačić - SPS - PUPS - JS će u drugom krugu izbora za predsednika Srbije podržati Borisa Tadića\n4. Sva kadrovska pitanja u konstituisanju organa vlasti i lokalnih samouprava biće predmet daljeg razgovora posle završenih izbora za predsednika Srbije.


Trenutno ste na stranici: Početna E-zine E-Zine broj 5 Članci Sandra Kamberović, Sekretar Udruženja IOS „Hrabri čistač”\nReciklažna industrija je kod nas još uvek u povoju. S obzirom na to se naše tržište tek sada gradi i da nema ustanovljenog sistema, veliki napredak će se videti kada se uradi reforma javnih komunalnih preduzeća i uspostavi primarna separacija otpada.\nReciklaža je odličan biznis, vrlo razvijen u svetu, međutim, kod nas zbog pravnih praznina sistem još nije uspostavljen. Cela reciklažna industrija danas zavisi od podsticaja države, što znači da ako država ne dodeli podsticaje privrednicima, propisani ciljevi za 2015. neće moći da budu dostignuti.\nDržavna uprava je pod velikim pritiskom EU i zbog toga transponuje odredbe evropskog zakonodavstva bez prethodnih analiza ekonomskih implikacija za sprovođenje tih propisa. Treba imati u vidu da je implementacija nacionalnih propisa na vrlo niskom nivou. Jedan od uslova uspešne implementacije je uključivanje svih aktera u kreiranje politike u određenoj oblasti, kao i ekonomske analize. Izmene i dopune Zakona o upravljanju otpadom smanjuju stepen pravnih praznina u odnosu na evropske propise, ne uzimajući u obzir spremnost tržišta i mogućnost implementacije tih instituta i definicije u ovom trenutku kod nas.\nIdeja Zelenog fonda je dobra, ali predlog načina na koji je Zeleni fond organizovan nije baš u saglasnosti sa idejom, S druge strane, još uvek je neizvesno kada će Zeleni fond početi sa radom, s obzirom na to da je predlogom propisan pravni vakuum od godinu dana za usvajanje podzakonskih akata koji treba da definišu način rada ovog fonda. Efekat Zelenog fonda neće biti maksimalizovan ako bude osnovan kao budžetski fond. Svakako, stabilna linija finansiranja zahteva životne sredine je neophodna, a ovako konstituisan Zeleni fond je pionirski korak u tom procesu.\nNacrtom Zakona o izmenama i dopunama Zakona o upravljanju otpadom su delimično popunjene postojeće pravne praznine u skladu sa evropskim zakonodavstvom. Sada se u nacionalnim propisima mogu naći instituti poput nusproizvoda, prestanka statusa otpada, diler broker, odgovornost proizvođača, usaglašene definicije sa okvirnom direktivom za otpad 2008/98 EZ. Međutim, ukoliko ne postoji sinhronizovnost sa ostalim relevantnim propisima, onda je problem implementacije i dalje prisutan.\nUspostavljanje sistema upravljanja otpadom je važan segment i očekuju se veliki ekonomski zahtevi u procesu usaglašavanja sa propisima EU. Prema Strategiji aproksimacije, troškovi su procenjeni na 2,796 milijardi evra, što je 26% ukupno procenjenih troškova od 10,6 milijardi evra. Veliki teret finansiranja upravljanja otpadom treba da snosi privreda.\nPrilikom predstavljanja post-skrining dokumenta za Poglavlje 27, naglašeno je da je edukacija javnog mnjenja jedna od „slabih" tačaka u pogledu prilagođavanja EU u životnoj sredini. Kojim mehanizmima bi trebalo pospešiti taj segment?\nKontinuiranim neformalnim obrazovanjem, jer je edukacija važna i neophodna kroz ceo proces tranzicije u kome se naše društvo nalazi. Zbog toga je važno da edukacija bude prilagođena svim uzrastima.\nUdruženje Hrabri čistač je prisustvovalo nedavno održanoj FEAD konferenciji u Londonu. Glavna tema je bila „Dinamički potencijal cirkularne ekonomije", ali su pokrenute i mnoge druge teme. Koji su najvažniji zaključci do kojih se došlo?\nKružna ekonomija je novi koncept upravljanja otpadom koji se javio posle krize 2008. godine, a odnosi se na maksimalnu iskorišćenost upotrebljenih resursa. To je koncept u kome se odlaganje otpada svodi na minimum i na otpad se gleda kao na sirovinu. Ciljevi u evropskim propisima su vrlo ambiciozni i teško dostižni ukoliko se ne primenjuje koncept kružne ekonomije. Za sve ovo potrebna je vrlo razvijena infrastruktura i visoka svest o zaštiti zdravlja i životne sredine, što na kraju donosi i ekonomske benefite za sve.\nPre svega, na Balkanu je potrebno promeniti svest u odnosu na tržište i kapital. Nažalost, ceo Balkan je jako daleko od suštinskog koncepta kružne ekonomije, koji iako nije nedostižan, predstavlja vrlo ambiciozan poduhvat. Sve države na Balkanu imaju poteškoća da ustanove sistem upravljanja otpadom. Upravo je ključna stvar u kružnoj ekonomiji uspostavljanje tog sistema (primarna separacija otpada) i maksimalna iskorišćenost resursa.


Predsednica Narodne skupštine Republike Srbije prof. dr Slavica Đukić-Dejanović sazvala je, na zahtev Vlade Republike Srbije, Šesto vanredno zasedanje Narodne skupštine Republike Srbije u 2008. godini za utorak, 30. decembar, sa početkom u 12 časova.<?xml:namespace>\nU Zahtevu za održavanje ove sednice utvrđen je sledeći dnevni red:\n1. Predlog zakona o izmeni Zakonika o krivičnom postupku\nU ime predlagača, narodnim poslanicima se obratila ministarka pravde Snežana Malović. U kraćem obrazlaganju Predloga zakona ministarka Malović je istakla da se ovim Predlogom zakona odlaže primena Zakonika o krivičnom postupku iz 2006. godine do 31. decembra 2010. godine. Zakonikom je predviđeno uvođenje tužilačke istrage i s obzirom da je za njegovo sprovođenje potrebno stvoriti materijalne i tehničke uslove, predlaže se da se njegova primena odloži. Ona je dodala i da su u tekst ovog Predloga zakona uvršteni amandmani podneti na prethodnu verziju Predloga zakona, koju je Vlada Republike Srbije povukla iz procedure.\nU toku rada, narodni poslanici su pored načelne rasprave o Predlogu zakona, postavljali pitanja i tražili obaveštenja.\nPo završetku načelnog pretresa, s obzirom da na Predlog zakona nije bilo podnetih amandmana, predsednica Narodne skupštine zakazala je kao Dan za glasanje o Predlogu zakona o izmeni Zakonika o krivičnom postupku, 30. decembar, sa početkom u 15,20 časova.\nNarodna skupština je većinom od 132 glasa usvojila Predlog zakona o izmeni Zakonika o krivičnom postupku.\nPošto je Narodna skupština obavila razmatranje jedine tačke dnevnog reda ove sednice i odlučivanje o njoj, predsednica Narodne skupštine prof. dr Slavica Đukić-Dejanović zaključila je sednicu Šestog vanrednog zasedanja Narodne skupštine Republike Srbije u 2008. godini.\nPo zaključenju sednice, predsednica Narodne skupštine čestitala je svim građanima Srbije novu 2009. godinu.


Međunarodni dan borbe protiv nasilja nad ženama: Prijavite nasilnike!\nDobro znam da je 30 žena platilo glavom zbog nasilnika koji misle da su žene njihova svojina, kao i da je za deset godina ubijeno 326 naših majki, sestri, supruga, jednih od nas, poručila je Zorana Mihajlović\n25.11.2016. - 10:38h 07:48h Autor: Tanjug / Stil\nMeđunarodni dan borbe protiv nasilja nad ženama obeležava se danas, a predsednica Koordinacionog tela za rodnu ravnopravnost Zorana Mihajlović izjavila je da je ponosna što se Srbija uključila u kampanju "16 dana aktivizma u borbi protiv nasilja nad ženama" i apelovala na sve da prijavljuju nasilnike.\nMihajlović je istakla da je nasilje nad ženama veliki problem u Srbiji i da nije dovoljno da se tim problemom bavimo samo 16, već 365 dana u godini, kao i da je potrebna stalna edukacija društva da je bilo kakvo nasilje nad ženama nedopustivo.\n"Hajde da pokušamo da uvedemo novu statistiku, da umesto ubijenih žena počnemo da brojimo koliko će nasilnika završiti iza rešetaka zbog nasilja, da konačno krenemo da prijavljujemo nasilnike, jer sigurno svako od nas zna ženu koja trpi bilo koji oblik nasilja", navela je Mihajlović u pisanoj izjavi.\nMihajlović je dodala da se u ovakvim prilikama uvek bavimo jezivom statistikom ubijenih žena u porodičnom i partnerskom nasilju.\n"Dobro znam da je 30 žena platilo glavom zbog nasilnika koji misle da su žene njihova svojina, kao i da je za deset godina ubijeno 326 naših majki, sestri, supruga, jednih od nas. Nasilje nad ženama nije ničija privatna stvar. Prijavite nasilnike i spasite žene", poručila je Mihajlović.\nMeđunarodni dan protiv nasilja nad ženamaNasiljeŽeneSrbija


Projekti / Kopaonik Biznis Forum\nPR za najveći i najvažniji događaj u zemlji.\nKopaonik biznis forum organizuju Savez ekonomista Srbije i Udruženje korporativnih direktora Srbije. Partner je Mastercard a događaj se organizuje pod pokroviteljstvom predsednika Vlade Republike Srbije. Predstavlja najveći i najznačajniji ekonomski događaj u zemlji. Zbog svog značaja i istaknutih učesnika, često se naziva srpskim Davosom. U četiri dana okuplja preko 1.200 učesnika, predstavnika državnih i regulatornih tela, finansijskih organizacija i drugih. Kao takav, predstavlja platformu za argumentovanu raspravu i razmenu različitih mišljenja u političkom i privrednom životu.\nIako Kopaonik biznis forum sam po sebi privlači veliku medijsku pažnju, bilo je neophodno dodatno pojačati vidljivost pojedinih tema i učesnika. Isto tako, ova konferencija je zahtevala pažljivu koordinaciju sa predstavnicima medija. Bilo je neophodno zadovoljiti njihove zahteve za izjavama određenih govornika i obezbediti dovoljnu vidljivost ključnih sagovornika u medijima.\nKopaonik biznis forum iz godine u godinu ostvaruje sve veću vidljivost u medijima kako kroz najavu, tako i kroz komunikaciju aktivnosti, tema i učesnika tokom samog događaja. Predstavnici medija se sve više interesuju za program, panele i učesnike, što je rezultat organizovane i planirane komunikacije. Istakli smo ključne teme koje su strateški najavljivane umerenom (mesec dana pre događaja) i intenzivnom (nedelju dana pre događaja) komunikacijom. Pored toga, svi učesnici od kojih se očekivalo da daju izjave za medije su poštovali precizno utvrđen raspored. Ovi faktori su doprineli da izveštavanje teče nesmetano, pri čemu su mediji istakli dobro isplaniranu organizaciju Foruma. Pored toga, učesnici su istakli svoje zadovoljstvo plasmanom u medijima a organizator postignutom vidljivošću Foruma.\nMedijskih objava o Forumu\nViše od 100 akreditovanih predstavnika medija\nUvećanje pozitivnog publiciteta samog događaja\nUvećan domet i broj impresija na društvenim mrežama – 706 objava na Tviteru sa ukupnim brojem impresija od 68.800\n“Jubilarni Kopaonik biznis forum je pokazao da dobre makroekonomske uslove treba pretvoriti u održivi rast, ali i da bez podizanja nivoa investicija neće biti značajnijeg rasta. Prioritet mora da bude restrukturiranje javnih preduzeća, ali i velikih neprivatizovanih državnih preduzeća. Centralne teme bile su kako izvršiti konverziju dobrih makroekonomskih uslova u održiv razvoj, zatim digitalizacija, obazovanje, kreativna ekonomija, razvoj nauke, goepolitička pozicija Srbije i kojim tempom napredujemo ka EU, zatim realizacija strukturnih reformi, restrukturiranje državnih preduzeća, završetak privatizacije i kako da se paralelno sa njima podigne nivo investicija u Srbiji, bez kojih nema značajnijeg rasta”.\nAleksandar Vlahović, predsednik Saveza ekonomista Srbije i predsednik programskog odbora KBF, na zatvaranju Foruma.\nU Represent Communications gajimo strast prema idejama i njihovom izvršenju, a sve to pretačemo u jedno predivno iskustvo


Tip dana: Lil – Lion: Na severu borba za “prvu pratilju” Parižana – Kladjenje.rs\nHomeTip DanaTip dana: Lil – Lion: Na severu borba za “prvu pratilju” Parižana\n30 Novembra, 2018 Peca Tip Dana 0\nDerbi meč 15. kola francuske Lige 1 odigraće se na severu zemlje, gde će domaći Lil, najprijatnije iznenađenje dosadašnjeg toka prvenstva, dočekati “lavove” iz Liona, koji su pre nekoliko dana remizirali sa Mančester Sitijem.\nLil: Od ekipe koja se jedva spasila prošle sezone, postali su kandidat za Ligu šampiona\nLil je iznenadio i najbolje poznavaoce fudbalskih prilika u zemlji svetskih prvaka, pa je od tima koji je strepaeo za status, postao pretnja i najboljim francuskim ekipama. Međutim, kao da su počeli pomalo da popuštaju, pa su u prethodne tri utakmice osvojili samo jedan bod, na svom Pjer – Morao stadionu protiv Strazbura, u meču bez golova. Dva poraza doživeli su u duelima sa Pari Sen Žermenom i Nicom u gostima. Zato su pali na četvrto mesto i pitanje je kako će se mlada ekipa snaći u nastavku prvenstva. Velike zasluge za dobre rezultate idu na adresu iskusnog trenera Kristofa Galtijea, koji je uspevao da izvuče maksimim iz ekipe, koja još uvek nie nivo PSŽ-a, Liona, Marseja i ostalih velikana. Kao domaćini, “doge”, kako glasi nadimak fudbalera Lila, igraju sjajno. Upisali su šest uzastopnih pobeda, pre onog pominjanog remija s Strazburom. To je učinak iznad očekivanja, s obzirom da su im u goste dolazili Marsej, Sent Etjen, Nant, Ren…\nLion: Eh, da je svaki dan Mančester Siti na drugoj strani terena\nNaravno da je konstatacija iz naslova samo šala, ali je Lion u dve utakmice sa šampionom Engleske uzeo četiri boda, čime se retko ko može pohvaliti. Posle trijumfa u Mančesteru, na otvaranju Lige šampiona, uspeli su da ostanu neporaženi i na svom Žerlanu, kako se ranije zvao njihov stadion, ali je to ime ostalo popularno i dalje. Međutim, na njihovu žalost, Šahtjor je slavio protiv Hofenhajma, pa “lavovi” neće smeti da izgube u poslednjem kolu u Ukrajini, ukoliko žele u dalje takmičenje. Što se Lige 1 tiče, nakon ubedljivog poraza od PSŽ-a, vezali su četiri pobede i remi sa Bordoom. Čini se da je ovo sezona velikog povratka Liona u sam vrh francuskog fudbala, ali to je još daleko od dominacije kakvu su imali u prethodnoj deceniji. Protiv ovako jakog Pari Sen Žermena teško je boriti se za trofeje, ali bi i osvajanje drugog mesta bilo lep rezultat. Trener Bruno Ženesjo zna šta radi, pa ne sumnjamo da će Lion biti konstantno deo francuske, ali i evropske elite. Kao gosti, vezali su dva uzastopna uspeha, pobedili su Anže i Gengan.\nNeće Lionu biti lako na Pler- Morou, sigurni smo. Međutim, isto smo tako sigurni da je domaćin u padu forme. Koliko će “lavovi” uspeti da se regenerišu posle teškog okršaja sa Sitijem , u kome je blistao Korne, dvostruki strelac, drugo je pitanje. Nameće nam se nekako remi, kao najrealniji ishod, a kladionice smatraju da su gosti blagi favoriti. Tako je kvota na pobedu Liona, dakle dvojku, u kladionici Bet365 2.60, dok je pobeda Lil 2.75. Za remi se nudi koeficijent 3.30. Naš prvi predlog je igra gol-gol, jer na Lionovim mečevima uvek bude dosta golova. Za GG u Bet365 dobijate kvotu 1.61.Registruj se na Bet365\nTiket dana (subota, 01.12.2018)\nTip dana: Brest – Islač: Može li aktuelni šampion do prve pobede na svom terenu?\n12 Aprila, 2020 Vlajko Tip Dana 0\nPoslednji meč subotnjeg programa beloruskog šampionata se igra u Brestu gde će istoimena ekipa na svom terenu dočekati fudbalere Islača koji igraju zaista dobro na startu sezone. Meč između ove dve ekipe je zakazan za […]\n20 Aprila, 2019 Vlajko Tip Dana 0


TREBA BITI OPREZAN: Kinder povlači 3.000 tona proizvoda zbog salmonele... (foto, video) - IBALKAN\nViše od 3.000 tona Kinder proizvoda povučeno je s tržišta zbog straha od salmonele, rekao je zvaničnik kompanije za francuske novine Le Parisien. Ovaj potez oštetit će kompaniju za nekoliko desetina miliona eura…\nARLON: Svijet, Crna Hronika. vijesti, petak, 27. 05. 2022… 11: 40… TREBA BITI OPREZAN: Kinder povlači 3.000 tona proizvoda zbog salmonele… (foto, video)\nBelgijske zdravstvene vlasti naredile su početkom aprila italijanskoj grupi Ferrero da obustavi proizvodnju u svojoj tvornici u Belgiji, nakon istrage o desetini slučajeva salmonele povezanih s Kinder čokoladama.\nČitaj još: MPNKS: Ministarstvo promašaja, nemara, konfrontacija i sujete... (foto, video)\nFabrikaa u Arlonu činila je oko sedam posto ukupne svjetske količine Kinder proizvoda.\nZatvaranje fabrike i zdravstveni problemi bili su udarci za talijanskog slastičarskog diva Ferrera, koji su došli u vrijeme uskršnjih blagdana kada su Kinder čokolade tražene u supermarketima, objavio je RSE.\nČitaj još: NOVA NESREĆA NA NAŠIM DRUMOVIMA: Kamion pregazio biciklistu, preminuo na licu mijesta...


Novi Alarm izveštaj dokumentuje zarobljavanje države u Srbiji - Vesti\nNovi Alarm izveštaj dokumentuje ...\nNovi Alarm izveštaj dokumentuje zarobljavanje države u Srbiji\nU periodu od maja do oktobra 2020. godine gotovo da ništa nije urađeno u poglavljima 23 i 24, opšti je nalaz novog polugodišnjeg Alarm izveštaja koalicije prEUgovor koji je predstavljen 17. novembra na Zoom platformi. Izveštaj dokumentuje zarobljavanje države kroz različite oblasti – crpljenje javnih resursa za izbornu kampanju vladajućih partija i kroz netransparentne nabavke, politizaciju organa za sprovođenje zakona koja vodi selektivnoj pravdi, i nemar prema potrebama posebno ranjivih grupa, zaključeno je na konferenciji.\nUrednica Alarm izveštaja Jelena Pejić Nikić, istraživačica Beogradskog centra za bezbednosnu politiku, istakla je da je zaključak izveštaja da nema napretka u većini posmatranih oblasti. Kao razloge za to je navela da ništa nije urađeno usled izbora, formiranja novog saziva Skupštine i kasnog formiranja Vlade. Ocenila je da zbog izostanka reformi u oblasti vladavine prava Srbija u 2020. godini nije otvorila nijedno novo pregovaračko poglavlje, da Srbija još uvek nema šefa Pregovaračkog tima, niti je zvanično potvrđena odluka o prihvatanju nove metodologije pristupanja.\n„Bez reforme u oblasti vladavine prava nema nikakvog napretka u društvu, nema nastavka evrointegracija, nema otvaranja novih poglavlja, a nema ni EU fondova. Srbija u toku ove godine nije otvorila ni jedno novo pregovaračko poglavlje, i to treba da se tumači kao posledica nedostataka reformi u oblasti poglavlja 23 i 24”, istakla je Pejić Nikić.\nPejić Nikić je kao pozitivnu stvar navela usvajanje revidiranih akcionih planova za poglavlja 23 i 24, ali civilno društvo i prEUgovor koalicija nisu zadovoljni time kako ti akcioni planovi izgledaju, jer mnoge preporuke nisu uvrštene.\nOna je dodala da i dalje naročito zabrinjava netolerancija vlasti prema kritici. Postupak Uprave za sprečavanje pranja novca u julu protiv desetina organizacija i pojedinaca, među kojima su i dve članice prEUgovor koalicije, po nerazjašnjenom osnovu sumnje, doživljava se kao čin zastrašivanja, upozorila je.\nZlata Đorđević iz organizacije Transparentnost Srbija je istakla da nam delovanje vlasti govori da borba protiv korupcije nije na listi prioriteta u Srbiji i da nije bilo napretka u pravnom okviru za borbu protiv korupcije.\n„Opšta ocena je da su promene koje su dogovorene tokom prošlogodišnjeg dijaloga o izbornim uslovima koji se odvio uz posredovanje Evropskog parlamenta imale minimalne efekte. Glavni problemi na koje smo ukazivali godinama su, nažalost, ostali. Nije bilo promena kada je reč o funkcionerskoj kampanji. Dodatno, Zakon o sprečavanju korupcije je stupio na snagu prvog septembra, ali je usvojen 14 meseci ranije. Do samog stupanja zakona na snagu nisu izvršene važne promene, a nije izabrano ni Veće Agencije za sprečavanje korupcije i pored tog dugog roka koji je ponovo prekoračen. U situaciji kada Agencija nema Veće, ni za jednu od utvrđenih povreda ne može da bude izrečena mera”, objasnila je Đorđević\nKao posebno kritične oblasti Đorđević je navela pristup informacijama od javnog značaja, koji je još značajniji u vreme pandemije, te javne nabavke, imajući u vidu da je Vlada nastavila da neposredno dogovara poslove umesto da organizuje nadmetanja.\nĐorđević je zaključila da je za pozitivan pomak neophodno da postoji politička volja vlasti da prestane sa fingiranjem reformi, da ozbiljnije pristupi reformama i uključi sve zainteresovane u taj proces, posebno organizacije civilnog društva.\nTanja Ignjatović iz Autonomnog ženskog centra je istakla da smo u oblasti antidiskriminacione politike i rodne ravnopravnsti izgubili još jednu godinu u kojoj su pomerani rokovi i nije bilo suštinskih promena. Ona je navela da se država u oblasti prevencije i suzbijanja nasilja nad ženama oslanja na civilni sektor i da finansijsku podršku države nije dobio nijedan projekat koji pruža pomoć žrtvama.\n„U ovoj oblasti su na čekanju i Nacrt zakona o zabrani diskriminacije, i Nacrt zakona o rodnoj ravnopravnosti i Nacionalna strategija sa akcionim planom za zaštitu od diskriminacije i akcioni plan za novi period Nacionalne strategije za rodnu ravnopravnost”, naglasila je Ignjatović.\nIgnjatović je naglasila da preporuke iz GREVIO ekspertske grupe koja izveštava o primeni Konvencije o sprečavanju nasilja prema ženama i nasilju u porodici Saveta Evrope, koje su dobijene januara ove godine, nisu uticale na reviziju plana za Poglavlje 23.\n„Nužno je da postoje bolje informacije koje dolaze iz javnog sektora, iz institucija, i mnogo više terenskog rada, pre svega u odnosu na one žene koje su marginalizovane i koje teže dolaze do institucija, podrške i do zaštite”, naglasila je Ignjatović.\nJasmina Krunić iz organizacije ASTRA - Akcije protiv trgovine ljudima je istakla da je u revidiranom Akcionom planu za Poglavlje 24 borba protiv trgovine ljudima skoro nevidljiva, a zakoni koji regulišu ovu oblast su na čekanju.\n„Pandemija COVID-19 je ogolila i istakla sve što ne funkcioniše u oblasti borbe protiv trgovine ljudima. Normativni i strateški okvir je na čekanju. Država se oslanja na rezultate rada organizacija civilnog društva, iako za njih ne obezbeđuje sredstva”, naglasila je Krunić.\nOna je istakla i da je država ove godine često reagovala potpuno neadekvatno na razne slučajeve, kao što su, recimo, radna eksploatacija migranata. Navela je da je ove godine ASTRA imala duplo više poziva u odnosu na isti period prethodne godine, kao i duplo više izlazaka na teren.\nBojan Elek, istraživač Beogradskog centra za bezbednosnu politiku naglasio je da borba protiv organizovanog kriminala jedan od osnovnih zahteva Evropske unije za nastavak evropskih integracija Srbije. On je naveo da je Srbija u prethodnom periodu fingirala borbu protiv organizovanog kriminala masovnim hapšenjima bez epiloga, ali to je stalo kao posledica pandemije. Međutim, nije stalo obračunavanje na ulicama.\n„Rat protiv mafije koji je poveo predsednik, pa se to posle našlo i u ekspozeu premijerke je sve predstava za javnost, budući da, da bi se država efikasno borila protiv organizovanog kriminala, ključna stvar je da se preseku veze organizovanog kriminala sa politikom i sa policijom. Borbu protiv organizovanog kriminala treba da vode profesionalci iz institucija, a ne političari. Organizaciona reforma policije je zato preduslov za reforme u čitavom Poglavlju 24”, rekao je Elek.\nElek je ocenio da Alarm izveštaj predstavlja kako izgleda zarobljena država u nekoliko slika - vlast štiti sebe legalizovanjem loših praksi, fingira borbu protiv korupcije i organizovanog kriminala, i zapostavlja najranjivije grupe. Vlast zarobljava institucije koje omogućavaju izvlačenje resursa ili zaobilaženje kazni, a ne brine za građane, posebno ne za žrtve, zaključio je Elek.


Dvocifren učinak Gudurića, Marjanović zaigrao za Dalas - TopVesti.rs\nU susret odluci Evrolige: Vovoras novi trener Panatinaikosa; U Efesu testovi negativni, igrači spremni\nSrpski košarkaši Marko Gudurić i Boban Marjanović imali su prethodne noći zapažne nastupe na pripremnim mečevima pred početak NBA lige. Gudurić je u pobedi Memfisa protiv Nju Ziland Brejkersa 108:84 na terenu proveo 17 minuta, tokom kojih je ubacio 14 poena, uz šut 6/7. Bolji učinak od momka iz Priboja imali su smao Džo Krauder sa 15 poena i Grejson\nMarjanović je u prvom meču u karijeri za Dalas odigrao devet minuta i zabeležio sedam poena, tri skoka i dve asistencije Srpski košarkaši Marko Gudurić i Boban Marjanović imali su prethodne noći zapažne nastupe na pripremnim mečevima pred početak NBA lige. Gudurić je u pobedi Memfisa protiv NJu Ziland Brejkersa 108:84 na terenu proveo 17 minuta, tokom\nGudurić odličan, solidan debi Marjanovića za Dalas\nOKLAHOMA - Srpski košarkaši Marko Gudurić i Boban Marjanović imali su prethodne noći zapažene nastupe na pripremnim mečevima pred početak NBA lige. Gudurić je u pobedi Memfisa protiv Nju Ziland Brejkersa 108:84 na terenu proveo 17 minuta, tokom kojih je ubacio 14 poena, uz šut 6/7. Bolji učinak od momka iz Priboja imali su smao Džo Krauder sa 15 poena\nKošarkaši Dalas Maveriksa odmerili su snage protiv Oklahoma Siti Tandera ‘Gromovi’ su slavili protiv ekipe iz Teksasa rezultatom 119:104, a ovaj meč bio je ujedno prilika da se Boban Marjanović predstavi publici kao novi košarkaš tima iz Teksasa. Rutinski je iskoristio svoje minute, za devet na parketu ubacio je sedam poena uz tri skoka i dve asistencije\nPRED POČETAK NBA LIGE: Gudurić i Marjanović imali zapažne nastupe na pripremnim mečevima!\nDebitant u timu Memfis Grizlisa postigao je 14 poena za samo 17 minuta pripremne utakmice. Guliver/Getty images/Kim Kyung-Hoon-Pool Marko Gudurić bi šuterskim izdanjima poput sinoćnog, u meču protiv Nju Ziland Brejkersa, mogao da dođe do lepe uloge u timu Memfis Grizlisa. Reprezentativac Srbije proveo je na parketu 17 minuta i postigao 14 poena, uz\nGudurić skoro bez promašaja u pobedi Memfisa\nMarko Gudurić, bek reprezentacije Srbije, odigrao je odličan meč u pobedi Memfis Grizlisa nad Nju Zeland Brejkersima od 18:94, javlja portal Srbija danas. Foto: EPA/EFE Toms Kalnins Bivši as Fenerbahčea je za 17 minuta koliko je proveo na parketu postigao 14 poena, uz samo jedan promašen šut iz igre (6/7). Najefikasniji kod Grizlisa bio je Džeren\nGudurić išao do 14, Bobi debitovao u Mavsima, klupa eksplodirala zbog Simonsove trojke\nMarko Gudurić nastavlja da se nameće treneru Memfisa Tejloru Dženkinsu u pripremama za novu sezonu. Posle osam poena u debiju za tim iz Tenesija, levoruki šuter je podigao lestvicu i protiv novozelandskog sastava Skaj Sport Brejkersa ubacio 14 poena, uz gotovo nepogrešiv šut iz igre (6/7) . Memfis je, očekivano, slavio rezultatom 108:94, a Gudurić


Antić: Državu zanima ko su ubice novinara, ali ne treba vršiti pritisak\nDržavi je stalo da se utvrdi ko je naložio i izvršio ubistvo novinara, izjavio je savetnik predsednika Srbije za pravna pitanja Oliver Antić. Povodom zahteva za pomilovanjem nekadašnjeg...\nSedma sila na udaru: 52 novinara ubijeno u Siriji\nNjujorški Komitet za zaštitu novinara saopštio je da je od početka sirijskog građanskog rata u toj zemlji ubijeno 52 novinara, dok ih je najmanje 30 oteto.\nOEBS: Pronađite ubice Milana Pantića\nPovodom obeležavanja 12 godina od ubistva novinara Milana Pantića predstavnica OEBS-a za slobodu medija Dunja Mijatović uputila je zahtev srpskim vlastima da ulože napore u istraživanju ovog i...\n15:03 >> 15:49\nPogibija novinara u Siriji razbesnela Sarkozija: Sad je dosta\nAmerička ratna dopisnica Mari Kolvin i francuski fotoreporter Remi Ošlik ubijeni su danas u bombardovanju četvrti Baba Amr u sirijskom gradu Homsu. Francuski predsednik je posle pva vesti poručio...\nUhapšen ubica ruske novinarke\nJedan visoki policijski službenik u penziji uhapšen je pod sumnjom da je organizovao ubistvo ruske novinarke Ane Politkovske.\nTužilac za organizovani kriminal Miljko Radisavljević najavio je brzo rešavanje ubistva novinara Slavka Ćuruvije, kao i skoro okončanje pretkrivičnog postupka o političkoj pozadini ubistva...


Iako je tokom januara u nekoliko navrata evidentirano dvadesetčetvoročasovno zagađenje vazduha veće i do 4,5 puta u odnosu na dozvoljeno, na Fakultetu zaštite na radu kažu da Niš ipak spada u čistije, u odnosu na ostale gradove u Srbiji.\n14. januara 2019. godine na izlazu graničnog prelaza Gradina, sprečen je turski državljanin da prenese 42.500 neprijavljenih evra.\nNakon što se utvrde podaci koji se odnose na tačan broj učenika, odeljenja i udaljenost između škola, lokalne samouprave i opštine dužne su da sačine elaborate o umrežavanju škola, kaže načelnik Školske uprave u Nišu Dragan Gejo.\nGrupa niških studenta u saradnji sa mladima "Dosta je bilo", dobrovoljno napravila više od 30 privremenih kućica za pse lutalice, kao sklonište od hladnoće.\nVranje će 31. januar Dan grada i 141. godišnjicu oslobođenja od Turaka obeležiti prigodnim programom, saopšteno je iz Gradske kuće. Ove godine na prazničnom koncertu će nastupiti "Leksington bend" (Lexington bend.)\nZbog hitne i neodložne sanacije kvara na magistralnom delu toplovoda, na grejnom području toplane „Krivi vir”, od 11 do 15 časova, biće prekinuta isporuka toplotne energije korisnicima na sledećim adresama, Josifa Pančića, Cara Dušana 90, Prvomajska 1 i Hajduk Veljkova 3, saopštili su iz niške Toplane.\nLeskovac izbori košarka SPC aerodrom Konstantin Veliki Beograd SNS ubistvo Prokuplje Niš saobraćaj Gradska toplana JKP Aleksinac fudbal Preševo saobraćajna nezgoda Bujanovac Tržnica JP Goran Cvetanović Aleksandar Vučić izbori 2016 Pirot Blace policija Skupština grada Niša hrana DS poplava Radnički FK Darko Bulatović Vranje Kuršumlija Čair Vladičin Han recept nasilje Zoran Perišić Klinički centar Niš Vlada Republike Srbije Medijana gradska opština


Parlamentarci i parlamenti mogu da budu generatori političke volje, koja je preduslov za energetsku tranziciju, a Parlamentarni forum za energetsku politiku Srbije je primer dobre prakse u ovoj oblasti, poručili su učesnici petog sastanka foruma.\nNa 5. sastanku Parlamentarnog foruma za energetsku politiku Srbije “Energetika i klimatske promene – usklađivanje politika” koji je organizovan u saradnji sa Otvorenim regionalnim fondom za Jugoistočnu Evropu – Energetska efikasnost (ORF-EE), Beogradskim fondom za političku izuzetnost, RES fondacijom i Fondacijom Hajnrih Bel, razmenjene su informacije i iskustva o međusobnim uticajima energetske politike i politike klimatskih promena.\nPredsednica foruma, poslanica Aleksandra Tomić predstavila je zaključke sa 4. Berlinskog dijaloga o energetskoj tranziciji, pod nazivom „U pravcu globalne energetske tranzicije“.\nSkup je, prema njenim rečima, otvorio Heiko Maas, ministar spoljnih poslova Nemačke, koji je istakao da je energetska tranzicija ka održivim izvorima energije najvažniji globalni izazov, pa se međunarodna zajednica opredelila za sprovođenje Pariskog sporazuma i Agende Ujedinjenih nacija 2030.\n“Decidno je rečeno da ukoliko se ovi dogovori ne sprovedu svetu preti velika opasnost, odnosno novi ratovi. Energetska tranzicija je neophodan uslov za stabilnost i mir u svetu”, prenela je Tomić.\nOna je istakla da energetska tranzicija postaje biznis, što znači da će oni koji prvi primene inovacije imati najviše koristi.\n“Nemačka iskustva govore da se energetska tranzicija ne tiče samo ministara energetike i ekologije, nego i prosvete, zdravlja, cele vlade”, istakla je ona.\nSekulović: Parlamentarci su ključ rešenja\nJasna Sekulović, ORF-EE projektna menadžerka, istakla je da je projekat, koji se sprovodi sa Mrežom škola političkih studija Jugoistočne Evrope, kao ključ za promene u energetici prepoznao političku volju.\nJoš 2010. godine pokrenut je javni dijalog svih onih na koje se odnose ove politike.\n“Sećam se da tada parlamentarci govorili “kakve veze mi imamo sa temama energetske efikasnosti”. Ali, stvari su se promenile, što dokazuje i ovaj Parlamentarni forum. Posebno smo ponosni što su svi parlamenti regiona otvorili vrata za ostale zainteresovane strane u ovom procesu, za biznis, medije, ministarstva, i što se pokazalo da su parlamenti odlična platforma za dijalog o politikama koje se tiču održivog korišćenja energije, klimatskih promena i energetske efikasnosti”, rekla je Sekulović.\nU ovoj fazi projekta fokus je na radu sa parlamentima, na intenziviranju dijaloga kroz događaje kao što je sastanak Parlamentarnog foruma, ali i kroz povezivanje parlamentaraca Zapadnog Balkana. Ona je istakla da je upravo Parlamentarni forum primer dobre prakse.\nSekulović je podsetila da je GIZ prošle godine organizovao prvi Parlamentarni forum Jugoistočne Evrope u Beču, a početkom juna sledi poseta nemačkim parlamentarcima.\n“Na osnovu dosadašnjeg iskustva ubeđena sam da parlamentarci i parlamenti mogu da budu generatori političke volje bez koje nema energetske tranzicije. Parlamentarci mogu, kroz svoj rad u parlamentu i delovanje u javnosti, da pomognu razvoj i primenu naprednih energetskih politika”, poručila je ona.\nBušle: I zemlje EU traže način da zamene ugalj\nDirk Bušle, zamenik direktora Sekretarijata Energetske zajednice, rekao je da energetska tranzicija u Srbiji najvećim delom povezana sa ugljem. Ugalj je, kako je naveo, toksičan energent, i to ne samo zbog zagađenja životne sredine i globalnog zagrevanja, već ga kao takvog vidi i zakonska regulativa. Bušle je istakao da je ugalj problematičan jer većina elektrana na ugalj u Srbiji ne ispunjava EU standarde, ali je problematičan i sa ekonomskog aspekta, jer prevelika zavisnost od jednog resursa nije dobra, a i sve je manje onih koji u njega ulažu.\n“Pitanje šta posle uglja nije pitanje samo za Srbiju, već i za članice EU, pa tako i Nemci, Poljaci, Francuzi, Belgijanci promišljaju kako da sprovedu energetsku tranziciju, ako se zna da ugalj nema budućnost. Najbolje rešenje za Srbiju su obnovljivi izvori energije (OIE)”, poručio je on, i dodao da OIE nisu izbor, već činjenica.\nSrbija, kako je naveo, treba da iskoristi talas promena u regionu. “Tranzicija je šansa. Nemojte da čekate da neko u Briselu donose odluku za vas, uključite se u donošenje odluka”, istakao je on.\nTags: Aleksandra Tomić, Dirk Buschle, energetska tranzicija, Jasna Sekulović, ORF-EE, Parlamentarni forum za energetsku politiku Srbije\nREAD NEXT: Objavljen poziv za finansiranje projekata energetske efikasnosti\nPočetna » GIZ ORF-EE » Parlamentarni forum za energetsku politiku: Politička volja ključna za energetsku tranziciju


Koliko bi deca trebalo da budu ispred ekrana? • Radio Puls Luxembourg\nHome Zanimljivo Koliko bi deca trebalo da budu ispred ekrana?\nSvetska zdravstvena organizacija (SZO) objavila je da deca mlađa od pet godina ne bi trebalo da provode više od sat vremena pred ekranom, a deca mlađa od godinu dana nimalo, prenosi Beta.\nU uputstvu te agencije navodi se da deca ispod pet godina ne bi trebalo da provode ispred ekrana više od sat vremena svakog dana, i da je bolje manje.\nSmernice SZO donekle su slične preporukama Američke akademije za pedijatriju koja je predložila da deca mlađa od 18 meseci treba da izbegavaju ekrane, osim video četova. Neke grupe su navele da je ZSO u smernicama zanemarila potencijalne koristi od digitalnih medija.\nDirektor istraživanja Oksfordskog internet instituta Endrju Pžibilski rekao je da se SZO u smernicama previše fokusirala na kvantitet vremena pred ekranom i da „nije uzela u obzir sadržaj i kontekst korišćenja”.


Premijerka Brnabić ekskluzivno o obrazovanju u Srbiji: Država stala na put kupovini diploma, sledi procvat dualnog obrazovanja\nRazvoj Republike Srbije zasnovan je na modernizaciji obrazovanja i to je jedan od najvažnijih strateških ciljeva naše države. Obrazovanje omladine najvažnija je tačka bolje budućnosti i prosperiteta zemlje, a o značaju reformi koje iz godine u godinu sprovodi Vlada Srbije i projektima koji su planirani za naredni period u cilju poboljšanja i digitalizacije obrazovnog sistema razgovarali smo sa predsednicom Vlade Republike Srbije Anom Brnabić.\nPremijerka Brnabić je posebno istakla u razgovoru za portal Obrazovanje da država nesebično podržava osavremenjivanje obrazovnog sistema i daljeg usavršavanja mladih, kao i da stoji kao glavni partner i spona između obrazovnog sistema i privrede, jer je to jedini način da se dalje razvijamo i na evropskom putu, ali i globalno.\nDa li je planirana dalja saradnja u oblasti nauke i obrazovanja u okviru „Otvorenog Balkana“ ili će se Srbija fokusirati na saradnju u ovim oblastima u okviru Evropske unije s obzirom na to da smo poglavlja o nauci i obrazovanju formalno zatvorili i deo smo evropske zajednice po tom pitanju?\n– Apsolutno sam sigurna da su mladi ključ za sve naše dalje evropske i regionalne integracije i sve što radimo trebalo bi da radimo zbog mladih i sa njima. Što se tiče regionalnog povezivanja u okviru obrazovanja, to zavisi od pojedinačnih zemalja, nismo mnogo o tome razgovarali, ali jesmo sa partnerima iz Severne Makedonije i Albanije i donekle Crne Gore oko digitalizacije. Želeli su da repliciraju neke stvari koje smo mi u Srbiji već uradili, pre svega uvođenja obaveznog predmeta Programiranje i kodiranje, uvođenje specijalizovanih IT odeljenja u srednjim školama, novi master programi o četvrtoj industrijskoj revoluciji kao što je na primer gejming. Partneri u regionu su zainteresovani za te teme, a sada je ipak najvažnije da mi na evropskom putu „trčimo pre ostalih“, naš sistem obrazovanja je dovoljno centralizovan i imamo odlične rezultate i lakše je primeniti reforme za razliku od evropskih zemalja, tako da mi možemo napredovati brže od ostalih, kao što i jesmo od 2017. godine.\nMedicinski fakultet je prva obrazovna ustanova koja je uvela kovid propusnice, da li možemo očekivati to od drugih ustanova i kako komentarišete taj postupak?\n-Kako ne smem da se mešam u autonomiju fakulteta teško je da komentarišem taj njihov postupak. Moje lično mišljenje, Ane Brnabić, ne kao predsednice Vlade, jeste da je to dobro, pogotovo jer je reč o Medicinskom fakultetu, jer je jedini način da pobedimo pandemiju vakcinacija i da upravo Medicinski fakultet treba da bude taj koji predvodi tu pobedu. Studenti idu na prakse po zdravstvenim ustanovama i ne smemo dozvoliti da oni prenose zarazu pacijentima i smatram da je to hrabar iskorak i odluka. Kao Ana Brnabić je podržavam, a kao predsednica Vlade Srbije ne smem da se mešam u takve odluke i moram da poštujem autonomiju fakulteta.\nDa sada upisujete fakultet, koje biste zanimanje izabrali?\n-Teško pitanje, ali rekla bih da je najveća perspektiva u tehničkim fakultetima, ali nisu svi za te fakultete. Kako sam u gimnaziji išla na prirodno-matematički smer možda bih mogla da pokušam da upišem neki od tehničkih fakulteta. Nisam sigurna da bih uspela da upišem Elektrotehnički fakultet, FON ili Fakultet tehničkih nauka. Pored toga, odabrala bih medicinu i psihologiju. Od ta tri, izabrala bih psihologiju za profesiju iz ove perspektive.\nKoliko će nam pomoći Jedinstveni informacioni sistem prosvete i Jedinstveni obrazovni broj da se sagleda realna slika celokupnog obrazovanja u Srbiji i da se odrede dalji pravci razvoja?\n-Ogroman je bio pritisak da se završi unošenje podataka u Jedinstveni informacioni sistem prosvete. To je apsolutno najveća suštinska reforma koju smo mi uveli poslednjih decenija u naše obrazovanje. Prvi put ćemo imati ličnu kartu prosvete, od svake osnovne škole u Srbiji do fakulteta i kako se naš sistem obrazovanja vezuje sa našom privredom. Moći će da se vidi gde završavaju naši mladi, videćemo kada mladi završe srednju stručnu školu koliko brzo nađu posao, gde su se zaposlili, koliko čekaju posao i koja je početna plata. Sve to će biti moguće i za svršene studente, svi ti podaci će biti potpuno transparentni, uz ovaj sistem će i mladi i njihovi roditelji moći da vide šta ih očekuje nakon završetka obrazovanja. Vladi i Ministarstvu će ovaj sistem omogućiti da vidimo iz kojih osnovnih škola deca upisuju srednje stručne škole, koje škole su bolje, kvalitetnije, a u kojim školama imate manje šanse da dobijete dobro obrazovanje, tako da ćemo tim školama moći da se posvetimo i da im pomognemo da se povežu sa onim boljim i da se na nivou cele Srbije replicira dobra praksa.\nDa li će na taj način Vlada biti u mogućnosti da dodatno finansira ona zanimanja koja su deficitarna, a onima koja se „studiraju iz ljubavi“ smanji finansiranje?\n-Vlada će uvek podržavati i one fakultete gde u ovom trenutku ne postoji naročita potreba u okviru privrede, jer su uvek dobra neka zanimanja, nije ni sve do privrede i tu pre svega mislim na društveno-humanističke nauke. Zadržaće se finansiranje iako ne postoji potreba privrede, dobro je da se imaju budžetski studenti na filozofiji, sociologiji, na istoriji umetnosti, to je važno za društvo u celini. Moći ćemo na osnovu podataka JISP-a donesemo odluku kako da više podržimo one studijske programe i smerove u srednjim školama koji su potrebniji privredi. U svemu tome je veoma važno dualno obrazovanje, daje veoma dobre rezultate, 80 procenata đaka sa dualnih profila se zaposlilo. Od ove akademske godine se uvodi dualno obrazovanje na fakultetima i mnogo očekujem od toga, mnogo tu još rada ima da bi to zaživelo na način da imamo privredu i prosvetu koje u potpunosti komuniciraju, znaju i razumeju potrebe i jednih i drugih i te potrebe usaglašavaju.\nKada možemo očekivati zamenu đačkih knjižica i indeksa plastičnim karticama kao što je urađeno sa zdravstvenim knjižicama uvođenjem LBO broja?\n-Nisam razmišljala o tome, ali je odlično pitanje, pre svega jer su đačke knjižice sa uvođenjem elektronskog dnevnika postale bespotrebne, izgubile su svoju svrhu. Razgovaraću o toj ideji sa Ministarstvom prosvete i prvim potpredsednikom Vlade Brankom Ružićem i Kancelarijom za informacione tehnologije i elektronsku upravu. Što se tiče indeksa, to je do autonomije univerziteta, Vlada može da ponudi podršku i pomoć, ali ne i da direktno utičemo kako će fakulteti da se ponašaju prema daljoj digitalizaciji.\nDa li će JISP i JOB stati na put kupovini diploma u Srbiji?\n-Kupovina diploma će faktički postati nemoguća, neće moći više da se bilo ko retroaktivno upiše, pa da za jedan dan završi četiri godine. Jedinstveni obrazovni broj će biti povlačen od upisa u prvi razred osnovne škole i taj isti broj će vas pratiti kroz čitavo obrazovanje. Prvi put će biti dostupni podaci koliko je država uložila u obrazovanje u svakog svog stanovnika pojedinačno i koliko nam se to kroz poreze i doprinose vratilo i koliko brzo. U svim sistemima uvodi se potpuna transparentnost i to je najbolji način za borbu protiv svake vrste kriminala i korupcije. Na JISP-u radimo već 24 meseca i zato je toliki pritisak da se taj sistem uvede i da svi krenu da ga koriste, ali kako je bilo i otpora od strane nekih institucija da taj sistem krene to je dokaz da je ovo najveća i najsuštinskija reforma u poslednjih nekoliko decenija u obrazovnom sistemu.\nNajavljena je izgradnja zgrade Fakulteta muzičkih umetnosti nakon osam decenija, zbog čega se toliko dugo čekalo na to? Da li će i ostali fakulteti koji su u sličnoj situaciji moći da očekuju takvu investiciju i rešenje problema?\n-U ovom trenutku se radi kompleks umetničkih fakulteta, to podrazumeva Fakultet muzičkih umetnosti, Fakultet likovnih umetnosti i Fakultet primenjenih umetnosti. Što se tiče Fakulteta muzičkih umetnosti, on je jedini fakultet koji se od svog osnivanja 1937. godine nalazi na privremenoj lokaciji u parku „Manjež“. Vlada pokušava da reši taj problem još od 2018. godine, bilo je poteškoća oko pronalaska adekvatne lokacije, a sada je odlučeno da to bude u okviru Linijskog parka na donjem Dorćolu. Sada imamo i usvojen plan detaljne regulacije, raspisan je konkurs za idejno rešenje, a onda sledi projektno tehnička dokumentacija i ja se nadam da ćemo krajem sledeće godine moći da počnemo sa izgradnjom. Što se tiče ostalih zgrada fakulteta, problem je sa Biološkom fakultetom i oni će dobiti novu zgradu u okviru novog Biomedicinskog kampusa. Tu će biti i Hemijski fakultet koji će se u potpunosti renovirati, tu je i Institut Torlak, Institut za molekularnu biologiju i genetičko inženjerstvo, biće izdvojen Institut za veštačku inteligenciju, jedan deo Naučno-tehnološkog parka, sve će to biti deo tog kampusa i već u novembru krećemo sa tim projektom otvaranjem Centra za sekvenciranje genoma. Do kraja novembra se otvara dodatna zgrada Fakulteta organizacionih nauka, njihovi studenti se odmah zapošljavaju i sve više je zainteresovanih za taj fakultet. Država više nego ikada ulaže u fakultete, opremu, istraživačke radionice, otvoreni smo za sve ideje i šta je to što može da se uradi kako bi studenti imali najbolje moguće studiranje.\nZbog čega su zvanja diplomiranog novinara, psihologa i ekonomiste isključena iz programa dualnog obrazovanja, iako je realno moguće da i pojedine profesije iz oblasti društveno-humanističkih nauka mogu da učestvuju u sistemu dualnog obrazovanja?\n-Saglasna sam da je to moguće, mislim da je to isključenje posledica toga što smo pokušali da uvedemo dualno obrazovanje na fakultete što je pre moguće i već od ove akademske godine krenemo sa dualnim obrazovanjem na fakultetima. Očekujem da će se dualno obrazovanje proširiti i na druge u 2022. i 2023. godini i koliko god možemo, kao Vlada ćemo uticati na tu promenu i proširenje. Najbolji mogući način za svakog ko želi da osavremeni proces samog studiranja jeste uvođenje dualnog obrazovanja.\nBeogradski univerzitet je na nižoj poziciji na Šangajskoj listi u odnosu na prošlu godinu, a jedan od razloga je i manji broj naučnih radova koji su objavljeni u najprestižnijim naučnim časopisima na svetu. Veliki problem za naučnike jesu visoke novčane kotizacije za naučne radove, da li bi država mogla da napravi sistemsko rešenje u vidu određenog fonda kroz koji bi se finansirala kotizacija prihvaćenih naučnih radova?\n-Država bi mogla to da uradi i bila bi spremna to da uradi ukoliko bi postojao potpuno transparentan sistem u kom bi se videlo ko radi te naučne radove, da vidimo da su na vreme prijavljeni i tada bi država bila spremna da finansira te radove. Za tako nešto u ovom trenutku ne postoji adekvatan sistem i zbog toga smo pokrenuli projekat „Digitalizacija nauke, naučnih radova i naučnih istraživanje“. Radimo na tome sa Ministarstvom prosvete i verujem da ćemo imati sistem koji će biti među najnaprednijim u svetu i da ćemo biti u mogućnosti da podržimo objavljivanje naučnih radova. Mnogo je urađeno i osnivanjem Fonda za nauku, koji nismo imali do 2019. godine.\nVesti Pet ključnih stvari koje student ne nauči na fakultetu: Od velike su važnosti za budući razvoj\nVesti Univerzitet u Beogradu bio među najbogatijim u Evropi: Jedan čovek je posebno zadužio srpske đake i profesore\nVesti Kviz “Potera” i u gimnaziji: Jedan od najboljih profesora nastavu održava na sasvim neobičan način\nVesti Školski sastav koji je obišao region: Dečak Dominik raznežio sva srca na Balkanu\nVesti Novi izborni program za srednjoškolce o veštačkoj inteligenciji: Stigle i pohvale za Srbiju


Multitehnološka ekspertiza pri virtuelizaciji Multitehnološka ekspertiza pri virtuelizaciji – Personal magazin\nDrugi VMware forum koji je održan 8. septembra 2010. u hotelu Continental je okupio stručnjake iz analize, dizajna i integracije virtuelizacije poslovnih sistema kao i njihovog održavanja, a na skupu…\nNebojša Mišković, direktor marketinga Sage, je održao predavanje na temu „Važnost multitehnološke ekspertize kod virtuelizacije“. Objasnio je zašto je bitno da inženjeri koji se bave virtuelizacijom imaju široko znanje i da poznaju sve parametre koji čine virtuelnu infrastrukturu. Takođe je pomenuo da Sagini stručnjaci pomažu u osmišljavanju i projektovanju budućeg sistema, pri nabavci softvera i hardvera, testiranju rešenja, pilot implementaciji, u punoj produkciji, kao i kroz vođenje i koordinaciju celog projekta. Istakao je da Saga ima u Srbiji najveći broj sertifikovanih VMware inženjera sa multitehnološkom ekspertizom.\n• Virtuelizaciju infrastrukture (servera), što predstavlja tehnologiju smeštanja dva ili više serverskih uređaja na jedan u cilju povećanja efikasnosti hardvera, jednostavnijeg održavanja kao i smanjenja kapitalnih i operativnih troškova.\n• Virtuelizaciju klijenata (desktopa), odnosno tehnologiju kojom se klijentski operativni sistemi smeštaju na centralnu lokaciju. Klijenti sa svojih radnih stanica pristupaju radnom okruženju uz pomoć RDP mrežnog protokola i remote desktop klijenta. Pogodnost ovog rešenja ogleda se u smanjenju troškova za administraciju, uštedi električne energije i prostora i inicijalnom ulaganju u hardver.\n• Virtuelizaciju aplikacija, što podrazumeva softversku tehnologiju za upravljanje, dostupnost aplikacija i rešavanju problema kompatibilnosti između različitih operativnih sistema.\nMultitehnološka ekspertiza pri virtuelizaciji was last modified: September 11th, 2010 by Redakcija\nRuski parlamentarci usvajaju ustav novih tehnologija


SINIŠA MALI: Komercijalna banka je prodata PO NAJVEĆOJ MOGUĆOJ CENI\nMali je kazao da je 2019. godina bila najuspešnija za domaću privredu u protekloj deceniji, Foto: News1/Zorana Jevtić\nPRODDAJA KOMENRCIJALNE BANKE\nMali je kazao da je 2019. godina bila najuspešnija za domaću privredu u protekloj deceniji\nObjavljeno: 29.02.2020. 12:02h\nKomercijalna banka je u protekloj deceniji u proseku ostvarivala 27 miliona evra profita, zbog čega je postignuta cena od 387,02 miliona najbolja moguća, kazao je ministar finansija Siniša Mali. Gostujući na TV Prva, Mali je rekao i da je Komercijalna bila dužna da barem polovinu tog profita isplaćuje akcionarima kroz dividendu, što značio da je "Srbija (Komercijalnu banku) prodala za 30 godišnjih profita".\nDnevni list danas nedavno je pisao da Komercijalna banka svojim akcionarima za prethodnih pet godina poslovanja za dividende duguje oko 27 miliona evra, a ovu obavezu je preuzeo novi vlasnik Nova ljubljanska banka (NLB), što je takodje uticalo na kupoprodajnu cenu.\nKomercijalna bankaSiniša MaliMinistar finansijaNLB bankaVlada Srbije


11.01.2018 u 11:57\nTo povećanje je, kaže, na osnovu odluke Vlade Srbije o povećanju plata u prosveti od deset odsto. „Grad će ispoštovati tu odluku vlade i to povećanje od deset odsto za sve zaposlene u predškolskim ustanovama, u odnosu na platu iz decembra prošle godine, biće već od januarske plate”, rekao je Mali novinarima nakon obilaska adaptiranih prostorija biblioteke „Milutin Bojić” u Ovči u vrtić. Mali je dodao da je povećanje plata zaposlenima u vrtićima još jedan način da se iskaže zahvalnosti ljudima koji vode brigu o našoj deci. „To je povećanje koje smo usaglasili sa vladom i kako se ekonomska situacija i u gradu i u zemlji bude poboljšavala nadam se i daljem povećanju”, naglasio je gradonačelnik Beograda. U tom smislu, naveo je da je važno reći da je aktuelna gradska vlast konsolidovala\nMesta u vrtićima za još 17.000 mališana\nPreuređenjem obdaništa, ali i prenamenom delova osnovnih škola, domova kulture i mesnih zajednica u predškolske ustanove, Ministarstvo prosvete, nauke i tehnološkog razvoja planira da širom Srbije otvori još 17.000 novih mesta u vrtićima, namenjenih uglavnom deci uzrasta od tri do pet i po godina. Novac za ovaj glomazan posao obezbeđen je iz zajma Međunarodne banke za obnovu i razvoj. Pare za pripremne poslove počeće da stižu u toku ove godine, a gradnja prvog objekta kreće od naredne godine. Planirano je da ceo posao bude okončan do 2022, do kada će Ministarstvo prosvete uložiti 32 miliona evra u izgradnju i adaptaciju vrtića. Ceo projekat, nazvan „Inkluzivno predškolsko vaspitanje i obrazovanje”, staje oko 47 miliona evra. Vesna Nedeljković, pomoćnik ministra prosvete, objašnjava da to znači\nŠkole koje imaju višak učionica, a manjak đaka od 2018. godine u svojim prostorijama ugostiće vrtiće, učeničke domove, više škole i fakultete. Na taj način biće „prekrojena” mreža školskih objekata, prema platformi koju je uradila Svetska banka, a zdanja će biti uređena prema potrebama i broju učenika, najavio je Mladen Šarčević, ministar prosvete, nauke i tehnološkog razvoja. Na osnovu toga biće napravljen plan i sastavljen konačan raspored svih prosvetnih ustanova u Srbiji, a nova mreža škola je prioritetan posao Ministarstva prosvete i uslov za donošenje nove strategije obrazovanja od 2020. do 2030. godine. Ovo podrazumeva zatvaranje škola koje su ostale bez učenika, ali i onih ustanova koje su prekobrojne.\n21.12.2017 u 18:31\nVaričele u vrtićima pod kontrolom\nVaričele, odnosno ovčije boginje uobičajena su pojava u prestoničkim vrtićima. Za njih je karakteristično epidemijsko javljanje, ali u nadležnim zdravstvenim institucijama kažu da panici nema mesta. Ova bolest uobičajena je za detinjstvo i najbolje je da je deca preleže do 13. godine. Broj obolele dece u beogradskim predškolskim ustanovama od varičela nije alarmantan. – Zaključno sa 18. decembrom potvrđena su 722 slučaja što čini tek nešto više od jedan odsto od ukupnog broja mališana u vrtićima kojih ima ukupno oko 60.000 – ističu u Sekretarijatu za obrazovanje i dečju zaštitu. Lekari su pojavu varičela u najvećem broju konstatovali u PU „11. april” na Novom Beogradu, gde je obolelo 138 dece u 12 vrtića. U PU „Čika Jova Zmaj” na Voždovcu obolelo je 117 mališana u 30\n15.12.2017 u 14:54\nSmanjena dugovanja roditelja vrtićima, ispisano 74 dece\nUkupan dug roditelja vrtićima iznosi 123.800.000 dinara, što je za 43,7 odsto manje u odnosu na decembar prošle godine kada su predškolske ustanove na ime neplaćenih računa potraživale 220.000.000 dinara. Dug je u toku godine smanjen za gotovo 100.000.000 dinara, a to je rezultat saradnje sa roditeljima. Slavko Gak, sekretar za obrazovanje i dečju zaštitu, istakao je da se sa roditeljima koji imaju dugovanja dogovorom nalaze načini da se ona izmire. Ispis iz vrtića zbog neplaćenih računa je krajnja mera kojoj se pribegava. Od početka godine, zbog tri i više neplaćenih računa iz prestoničkih obdaništa ispisano je 74 dece. – Iako su predškolske ustanove tolerantne za roditelje koji su lošijeg materijalnog statusa, a postoji i opcija otplate duga na rate, imamo i slučajeve kada\n08.11.2017 u 11:31\nLokalne samuoprave će ubuduće utvrđivati ekonomsku cenu predškolskog programa i visinu svog učešća u troškovima, i to u rasponu do 80 odsto od ekonomske cene po detetu, utvrđeno je izmenama Zakona o predškolskom vaspitanju i obrazovanju koje je danas usvojila Skupština Srbije. To rešenje je precizirano radi usklađivanja sa nedavno usvojenim novim Zakonom o osnovama sistema obrazovanja i vaspitanja. Obaveze plaćanja izuzimaju se deca bez roditeljskog staranja , deca sa smetnjama u razvoju i invaliditetom i deca iz materijalo ugrožnih porodica. Takođe, izmenama zakona omogućeno je da se vaspitno-obrazovni rad u predškolskim ustanovama ostvaruje i na jezicima nacionalnih manjina, ali i dvojezično. Precizirano je da se za pripadnike nacionalnih manjina rad u predškolskim\n11.10.2017 u 17:49\nPrivatni vrtići u Beogradu radiće od 7 časova\nPrivatni vrtići, koji su na spisku za subvencije Grada Beograda počeće radno vreme od 7 časova ujutru, saopštila je gradska služba za informisanje, ali nije precizirano od kada će vrtići početi sa tim radnim vremenom. Grad Beograd subvencioniše boravak više od 10.000 dece u 163 privatne predškolske ustanove koje imaju 231 vrtić. Verifikaciju čeka 14 predškolskih ustanova i dva izdvojena odeljenja, a izdato je 4.900 odbijenica sa kojima roditelji stiču pravo na refundaciju do 80 odsto ekonomske cene vrtića za boravak u privatnim ustanovama. U prvih osam meseci 2017. godine iz gradske kase izdvojeno je ukupno 1,3 milijarde dinara za subvenciju boravka dela troškova dece u privatnim vrtićima, piše u saopštenju. Gradski sekretar za obrazovanje i dečju zaštitu Slavko Gak inače sastao\n07.10.2017 u 14:12\nProtest roditelja zbog zatvorenih vrtića\nNiš – Roditelji mališana koji pohađaju vrtiće „Neven” i „Crvenkapa” u Nišu i „Biser” u Niškoj Banji, njih oko 600, ponovo, kao što je to bilo sredinom septembra, protestuju zbog kašnjenja u renoviranju ovih objekata. – Letos, pred početak radova sugerisano nam je da decu ostavljamo kod kuće jer su u drugim vrtićima velike gužve. U delu Niša gde živim sa porodicom nema nijednog vrtića u blizini i nikako nismo mogli sina i kćerku da vodimo u druge krajeve grada. Tokom letnje sezone najpre sam ja tri nedelje koristio godišnji odmor i čuvao decu, a potom je i supruga morala da uzme i potroši ceo odmor. Posle toga nismo imali nijedno drugo rešenje osim da angažujemo i platimo studentkinju da pazi na njih dok smo na poslu. Za sve vreme od nas se traži da plaćamo umanjeni mesečni iznos za\nPreplaćivanje obdaništa stiglo na naplatu\nPravda za beogradske roditelje koji su još 2014. godine uvideli da za boravak svojih mališana u vrtićima plaćaju više nego što bi trebalo, konačno je stigla. Apelacioni sud doneo je prve pravosnažne presude u korist oštećenih mama i tata koji su od aprila 2010. godine do 31. decembra 2014. godine plaćali za boravak dece u beogradskim obdaništima znatno više od zakonom utvrđenih 20 odsto ekonomske cene, koja je tada bila 13.300 dinara. A obaveza roditelja bila je da plaćaju oko 2.600 dinara. Umesto toga, za 17.000 mališana plaćalo se čak 9.705 dinara.


General Mojsilović: Potreban je obavezan vojni rok – Zvornik Danas\nNaslovna/VIJESTI/Ex-Yu/General Mojsilović: Potreban je obavezan vojni rok\nDragana Spasić Send an email 25. aprila 2021\nNačelnik Generalštaba Vojske Srbije Milan Mojsilović je rekao da će Vojska Srbije iz godine u godinu biti sve jača, te ocijenio da je za vojnu neutralnost Srbiji potrebno uvođenje obaveznog vojnog roka.\n„Smatram, a to je stav i Generalštaba, da je u uslovima vojne neutralnosti, obaveza služenja vojnog roka sa oružjem dugoročno rešenje koje će zadovoljiti potrebe mirnodopske i ratne vojske“, rekao je general Mojsilović za „Politiku“.\nPrema njegovim riječima, vraćanje obaveznog vojnog roka je jedno od rješenja za unapređenje kvaliteta kadrovske i starosne strukture ratnih jedinica Vojske Srbije, uz istovremeno osposobljavanje najšireg dijela stanovništva za odbranu zemlje i postupanje u vanrednim situacijama.\nGeneral Mojsilović kaže da će profesionalni vojnici i dalje biti ključni oslonac komandi i jedinica u izvršavanju misija i zadataka Vojske Srbije, a ukoliko se odnese odluka o obaveznom služenju vojnog roka, model popuna Vojske Srbije biće kombinovani.\n„Model totalne odbrane je sveobuhvatan odgovor sistema odbrane na izazove, rizike i prijetnje bezbjednosti značajne za odbranu Srbije, i to prvenstveno osloncem na sopstvene snage i potencijale“, rekao je načelnik Generalštaba Vojske Srbije.\nGeneral Mojsilović je napomenuo da će se trend jačanja Vojske Srbije nastaviti, te najavio vježbe Vojske Srbije i sa SAD i sa Rusijom.\nOn je najavio da će u septembru biti izvedena vježba vojski Srbije i SAD na poligonu „Međa“ i vazdušnom prostoru Srbije, te da je riječ manevru padobranskih jedinica, kada će biti uvježbavano snabdijevanje iz vazduha iz korišćenje vazduhoplova Srbije i SAD za desantiranje tereta.\nMojsilović kaže da planirano da pripadnici Vojske Srbije u junu učestvuju u Rusiji u trilateralnoj /srpsko-rusko-bjeloruskoj/ vježbi „Slovensko bratstvo“ i u septembru u Srbiji bilateralnoj /srpsko-ruskoj/ vježbi „Bratstvo avijatičara Rusije i Srbije – BARS“.\nOn je rekao da je tokom ove i naredne godine očekuju značajne isporuke naoružanja vojne opreme za Vojsku Srbije, kako domaće, tako i iz inostranstva.\nMojsilović kaže da se očekuje isporuka novih količina domaćih oklopnih borbenih vozila „miloš“ i „lazar tri“, kao i digitalizovanog raketnog sistema „oganj“ i PVO „pasars“, kao i haubica „nora“.\nmojsilovic srbija vojni rok


Kina preti sankcijama proizvođačima F-16 - 21.08.2019, Sputnik Srbija\nKina preti sankcijama proizvođačima F-16\nKina namerava da uvede sankcije kompanijama koje će isporučiti američke lovce F-16 ostrvu Tajvan, saopštio je predstavnik Ministarstva inostranih poslova Kine... 21.08.2019, Sputnik Srbija\n13:21 21.08.2019 (Osveženo: 13:56 21.08.2019)\nKina namerava da uvede sankcije kompanijama koje će isporučiti američke lovce F-16 ostrvu Tajvan, saopštio je predstavnik Ministarstva inostranih poslova Kine Geng Šuang.\n„Kina će preduzeti sve moguće mere za zaštitu sopstvenih interesa, uključujući sankcije protiv američkih kompanija koje će učestvovati u tim isporukama oružja Tajpeju“, rekao je Šuang na konferenciji za štampu.\nOn je podsetio da je tajvansko pitanje unutrašnja stvar Kine, i da će se Peking odlučno boriti za svoje interese.\n„Tražimo od SAD da poštuju zajedničke dogovore i odmah ponište plan isporuka. U suprotnom, za sve posledice će morati da odgovara Vašington“, zaključio je on.\nPredstavnik Stejt departmenta, američka administracija je zvanično upoznala istog dana Kongres o odluci isporuka Tajvanu 66 lovaca F-16 i odgovrajuće opreme u visini od 8 milijardi dolara.


Apelacioni sud u Beogradu ukinuo je presudu kojom su članovi Upravnog odbora privrednog društva UP “Stari Grad” a.d. Beograd bili osuđeni na kazne kućnog zatvora uz oduzimanje imovinske koristi zbog zloupotreba položaja.\nTom odlukom naloženo je da se pred Specijalnim sudom ponovi suđenje predsedniku UO privrednog društva UP “Stari Grad” a.d. Beograd Slavenu Kantaru i članovima UO Vojislavu Radakoviću i Alekseju Raskazovu povodom optužbi da su izvršili krivična dela zloupotreba položaja odgovornog lica u produženom trajanju, objavljeno je danas na sajtu Apelacionog suda.\n“Ni u izreci, a ni u obrazloženju prvostepene presude se ne navodi u odnosu na koga je nastupila žteta koja predstavlja objektivni uslov inkriminacije, čime je prvostepena presuda zahvaćena bitnim povredama krivičnog postupka”, navodi Apelacioni sud.\n“Izjasnilo se da su konsultantske usluge stranih kompanija zaista izvršene i da je od toga Stari grad imao samo koristi, kako kroz unapređenje poslovanja, tako i kroz povećanje dobiti, da se o tome vodilo računa prilikom kupovine Starog grada”, navodi Apelacioni sud.


Beograd, 06. mart 2018. godine – Kompanija LG Electronics (LG) predstavila je u Seulu novu globalnu liniju televizora za 2018. godinu sa nizom novih OLED i SUPER UHD modela. Kompanija je predstavila televizore inovativnih karakteristika sa ekskluzivnom ThinQ® tehnologijom veštačke inteligencije (AI) i naprednim α (Alpha) 9 inteligentnim procesorom, uz pomoć kojih će kompanija dodatno učvrstiti lidersku poziciju na rastućem svetskom tržištu. Prognozira se da će se ove godine prodati 2,5 miliona proizvoda u poređenju sa 1,6 miliona prodatih tokom 2017. godine.\nLG ThinQ® integrisan u najnoviju liniju pametnih televizora kompanije nudi poboljšano interaktivno iskustvo. Televizori koji sadrže ovu platformu mogu funkcionisati i kao čvorišta pametnog doma, te pristupati drugim pametnim uređajima kao što su robotski usisivači, klima uređaji i prečišćavači vazduha, pametni zvučnici i mnogi drugi uređaji koji se povezuju na televizor putem bežične mreže ili Bluetooth-a*.\n„Naša vrhunska OLED i SUPER UHD linija za 2018. godinu pokazuje najveći napredak u tehnologiji televizora“, rekao je Brian Kwon, predsednik kompanije LG Home Entertainment Company. „LG ostaje na liderskoj poziciji globalne industrije ekrana pružajući potrošačima najbolje moguće iskustvo gledanja sa tehnologijama poput ThinQ® i vodećim procesorima u industriji.“


Pet sporazuma Srbije i Kazahstana - Sputnjik Srbija\n15:08 08 Maj 2021\n12:21 24.08.2016 (osveženo 15:21 24.08.2016) Preuzmite kraći link\nDva predsednika potpisala su i zajedničku izjavu sa željom da se osnaži saradnja dveju zemalja u okviru međunarodnih organizacija i kako bi se produbilo tradicionalno prijateljstvo.\nPotpisani su sporazumi o uzajamnoj pomoći u krivičnim stvarima, o transferu osuđenih lica, kao i sporazum o ekstradiciji.\nTakođe, potpisan je sporazum o saradnji između AP Vojvodina i uprave Almatinskog regiona, kao i sporazum o učešću Srbije na Međunarodnoj izložbi „Ekspo 2017“ u Astani.\nNikolić je istakao da mu je predsednik Nursultan Nazarbajev u razgovoru rekao da će Kazahstan glasati da se jedan kontignet automobila iz Srbije uveze bez carine u zemlje Evroazijske unije.\nPrema izvorima bliskim predsedniku, Nazarbajev je priču o Fijatu pokrenuo na sopstvenu inicijativu, rekavši Nikoliću da će, ako je predsedniku zaista stalo, i on lično podržati i učiniti sve kako bi se kragujevačka vozila izvezla u zemlje Evroazijske unije.\nKonačan izlazak "srpskog" Fijata na evroazijsko tržište potvrđen je u utorak, kada je kazahstanski ministar nacionalne ekonomije Kuandik Bišimbajev obećao da će ta zemlja dati svoj glas za to na sledećem Savetu Evroazijske ekonomske unije.\nMinistar privrede Goran Knežević izjavio je tim povodom da je "pala i poslednja barijera" za bescarinski izvoz Fijata u Evroazijski region.\nNikolić: Poseta Nazarbajeva pokazatelj iskrenog prijateljstva\nNikolić je prvu posetu Nazarbajeva Beogradu nazvao istorijskom jer šalje iskrenu poruku prijateljstva dveju država i istovremeno mu zahvalio na principijelnom stavu o nepriznavanju Kosova i Metohije i protivljenju ulaska Kosova u Unesko.\nNikolić je tokom zajedničkog obraćanja dvaju predsednika istakao da je Kazahstan na taj način pokazao privrženost demokratskim vrednostima i principima, čime je omogućio Srbiji da zaštiti svoju kulturnu baštinu na KiM.\nPredsednik Srbije je dodao i da očekuje da se inicijativa Kosova za članstvo u Unesku ponovi sledeće godine i apelovao na prijatelje Srbije da joj pomognu u sprečavanju te „anticivilizacijske i bezumne namere“.\nNikolić je podsetio predsednika Nazarbajeva da postoje povećani bezbednosni rizici na Kosovu i Metohiji, religijski ekstremizam i učešće stanovnika albanske nacionalnosti u brojnim terorističkim akcijama u kriznim područjima širom sveta.\nGovoreći o ekonomskoj saradnji, Nikolić je rekao da od Kazahstana očekuje da pomogne Srbiji da postigne dogovor sa državama-članicama Evroazijske unije o oslobađanju carinskih dažbina.\n„U prvih šest meseci ove godine, robna razmena sa Kazahstanom iznosila je 21,2 miliona evra, dok je prošle godine robna razmena iznosila 166,5 miliona američkih dolara“, ukazao je predsednik Srbije.\nNikolić je rekao da je Srbija opredeljena za razvoj dobrih odnosa sa Kazahstanom, posebno na ekonomskom planu, kao i da mu je izuzetno zadovoljstvo što je danas potpisano pet bilateralnih sporazuma „koji će u velikoj meri unaprediti saradnju i olakšati razmenu robe i usluga, kao i život građana“.\n„Ostajemo dosledni u realizaciji evrointegracija kao svog spoljnopolitičkog prioriteta, ali dajemo punu podršku i drugim integracionim procesima, kao što je Evroazijska unija“, rekao je Nikolić.\nPredsednik Srbije ocenio je posetu Nazarbajeva istorijskom, ne zato što je, kako je rekao, prva, već i zato što je poslata iskrena poruka o prijateljstvu dve države i njihovih naroda.\nNazarbajev odlikovao Nikolića Ordenom prijateljstva\nNazarbajev je odlikovao je srpskog predsednika Ordenom prijateljstva, uz poruku da je Srbija veliki prijatelj i partner te zemlje u Evropi.\nTomislav Nikolić i Nursultan Nazarbajev snimljeni u avgustu 2016. godine\n„Kazahstan je bogata zemlja i raspoloženi smo da sarađujemo sa vama“, poručio je Nazarbajev tokom ceremonije dodele ordena.\nOn je istakao da će sa predstavnicima Srbije razmotriti sve političke probleme regiona i celog sveta.\n„I sami ste izrazili spremnost i želju da ojačamo prijateljstvo i saradnju, o tome smo govorili i prilikom Vaše posete Kazahstanu, uvek nas podržavate i zbog toga sam ja doneo ukaz o dodeli Ordena prijateljstva“, rekao je Nazarbajev Nikoliću.\nPredsednik Srbije je istakao da prijateljstvo koje postoji između naših država i naroda treba pretvoriti u odnose koji donose bolji život za građane.\n„Srbija ima mnogo prijatelja u svetu, ima manje i veće prijatelje, a Kazahstan ubrajamo u one veće“, rekao je Nikolić.\nOtkriven spomenik kazahstanskom pesniku Žabajevu\nU Beogradu je otkrivena bista kazahstanskom pesniku Žambilu Žabajevu.\nPredsednik Nikolić istakao je da ovaj spomenik ne predstavlja samo svedočanstvo o prijateljstvu dvaju naroda, već i poziv svim građanima Srbije da upoznaju bogatu kulturu i tradiciju prijateljskog kazahstanskog naroda.\n„Neka ovaj svečani trenutak bude poziv da se nikad ne umorimo u želji da saznamo što više, da razumemo što više, da otkrivamo što više svu lepotu, posebnostk naročitost kazahstanske kulture. Sa obećanjem da ćemo uzvratiti jednakim darom kazahstanskoj prestonici i željkom da i taj spomenik u Astani bude poriv građanima Kazahstana da se upoznaju i da otkrivaju našu kulturu i tardiciju, zahvaljujem na ovom znamenju koje će zauvek svedočiti o prijateljstvu i bliskosti naših država i naroda“, podvukao je Niklić.\nOn je izrazio zadovoljstvo što je, zajedno sa spomenikom, stigao i prvi prevod izbora pesama Žabajeva na srpski jezik.\nPredsednik Nazarbajev izrazio je zadovoljstvo i zahvalnost građanima Beograda i Srbije zbog časti koja je ukazana njegovom narodu.\n„Ovaj lik koji vidimo na bisti je poznat svim stanovnicima Kazahstana. Žabajev je živeo u 19. i 20. veku, najsurovijim u istoriji naroda. Mladi Kazahstanci znaju sva njegova dela. Ovaj spomenik se otkriva na dan kada obeleževamo 170. godišnjicu rođenja velikog pesnika“, objasnio je on.\nNazarbajev je preneo da je imao razgovore sa predsednikom Srbije i premijerom, i da oni govore u prilog činjenice da moramo dalje da razvijamo prijateljstvo i saradnju.\nodlikovanje, Nazarbajev, Srbija


Novak Đoković ponovo prvi teniser sveta - VolimoNet\nSrpski teniser Novak Đoković od danas je ponovo najbolji teniser sveta, a na svetski tron vratio se zahvaljujući trijumfu na Vimbldonu.\nĐoković je u finalu Vimbldona pobedio Švajcarca Rodžera Federera sa 6:7 (7:9), 6:4, 7:6 (7:4), 5:7, 6:4, i tako pretekao Rafaela Nadala u borbi za čelo ATP liste. Novak se na prvo mesto ATP liste vraća prvi put od 7. oktobra prošle godine, kada ga je na tronu nasledio Nadal. Đoković je, inače, u ponoć započeo svoju 102. nedelju kao najbolji teniser sveta.\nNa prvoj poziciji Đoković trenutno ima 13.130 bodova, prati ga Nadal sa 12.670, dok je treći Federer sa 6.100, pošto je pretekao svog sunarodnika Stanislasa Vavrinku.\nNajbolju četvoricu sledi Čeh Tomaš Berdih, koji je napredovao za jedno mesto, ispred Miloša Raonića iz Kanade, koji je ostvario skok od tri pozicije. Iza njih dvojice slede David Ferer i Huan Martin del Potro, koji su zadržali pozicije koje su držali pre početka Vimbldona, i Bugarin Grigor Dimitrov koji je ostvario najbolji plasman u karijeri. Dimitrov je trenutno deveti reket sveta, posle skoka za četiri mesta, i to ispred Britanca Endija Marija, koji je izgubio najviše pozicija, pošto nije odbranio titulu na najprestižnijem turniru na svetu.\nOd srpskih tenisera, među najboljih 100 nalazi se još samo Dušan Lajović na 73. mestu, posle skoka za 11 pozicija. Janko Tipsarević, koji još ima problema sa povredom pete, ove nedelje drži 147. mesto, pošto je izgubio pet pozicija, a veliki pad zabeležio je i Filip Krajinović. On je nazadovao za 17 mesta do 152. pozicije, dok je Ilija Bozoljac na 197. mestu.


Šehović: 42 nova miliona za prosvjetu za 21 novi projekat\nDatum objave: 03.12.2018 15:23 | Autor: PR služba Ministaratva prosvjete\nSamo kroz dva aranžmana: sa Bankom za razvoj Savjeta Evrope (CEB), i Evropskom investicionom bankom (EIB), za narednu godinu planiran je 21 projekat vrijednosti 42 miliona eura. Takođe, tekući budžet Ministarstva prosvjete za investicije planirano je da u narednoj godini bude povećan za oko 30%. To je saopštio ministar prosvjete dr Damir Šehović na danas održanoj prezentaciji povodom dvije godine rada resora prosvjete i najave novih projekata.\nGovoreći o investicijama, Šehović je rekao da će samo neki od tih planiranih projekata biti: Izgradnja vrtića u Bijelom Polju, Beranama, Tuškom putu, Starom aerodromu, Zlatici, gimnazije u Podgorici, škole na Zabjelu, rekonstrukcija i dogradnja podgoričkog „Poletarca“ i „Pčelice“ (Zabjelo i Momišići), rekonstrukcija i dogradnja kotorskog vrtića i mnogi drugi.\nNaime, Šehović je objasnio da će kapitalni projekti iz obrazovanja za narednu godinu biti rađeni iz više izvora: nacionalnog budžeta, projektima sa Njemačkom razvojnom bankom KfW, te pomenutim kreditnim aranžmanima sa EIB - om i CEB-om, i da to znači da su planirane aktivnosti na ukupno 38 kapitalnih projekata iz svih navedenih izora finansiranja.\nSumirajući rezultate rada u prethodne dvije godine, Šehović je istakao da je posebno ponosan na činjenicu da je u prethodne dvije godine otvoreno oko 1 500 novih mjesta u predškolskim ustanovama šitom Crne Gore. Naglasio je i da su roditelji i djeca sa zadovoljstvom prihvatili mogućnost učenja engleskog jezika u vrtićima i osnovnoj školi.\nGovoreći o osnovnom obrazovanju, posebno je podsjetio na to da je smanjen obim gradiva kako bi se pojačala vaspitna, a ne samo obrazovna uloga škole. Kako su za Ministarstvo prosvjete posebno značajne vannastavne aktivnosti, ministar je istakao i da je Ministarstvo zajedno sa Zetskim domom šalje sada već 6000 djece iz 30 škola besplatno u Zetski dom i Narodni muzej na Cetinju. Dodatno, u saradnji sa Britanskim savjetom podijeljeno je 600 mikrobit računara školama širom Crne Gore, a planirano je da svaka škola dobije ovaj računar.\nPosebno se osvrnuo na osnivanje Fonda za kvalitet i talente, koji je, kao je rekao: „osnovan jer nijesmo željeli da nagrade najboljima zavise od bilo čije dobre volje, već od jasnih i javnih kriterijuma jednakih za sve. Zato će samo za učenike i nastavnike kroz Fond biti dodijeljeno preko 500 nagrada do kraja godine. Kako prosječna nagrada iznosi 1000 eura, to znači da će iz Fonda do kraja godine biti dodijeljeno pola miliona eura najboljima u obrazovanju. Nikada se toliki novac nije izdvajao za ove namjene. Odluku će donijeti komisija čija je ubjedljiva većina članova van Ministarstva prosvjete, a na čijem je čelu prof. dr Ljubiša Stanković, potpredsjednik CANU. Komisija je zapravo naš najveći garant kvaliteta i objektivnosti. Odluka će biti objavljena u natedna dva dana“.\nU srednjem obrazovanju ponovo je istakao da je Ministarstvo uspjelo da smanji predrasude prema srednjim stručnim školama, te je u dualno obrazovanje uključeno preko 250 poslodavaca i 579 djece. U dualnom sistemu je 26 stručnih i mješovitih škola, u 18 opština. Osim toga, kako je saopšteno, povećali smo broj učenika na trećem stepenu srednjih stručnih škola za preko 100% u odnosu na prošlu godinu, odnosno skoro 200% u odnosu na pretprošlu godinu.\nKada je riječ o visokom obrazovanju, uvedene su besplatne osnovne i master studije i ove sudijske godine je upisana druga generacija studenata koji ne plaćaju školarinu, njih 3.541. Po prvi put je sprovedena Studija praćenja ili Tracer Study, koja je pokazala da 3 od 4 studenta završi studije u roku predviđenom pravilima studija, dok je preko 85% zadovoljno studijama. Kako je ministar istakao, izrađena je i analiza Programa stručnog osposobljavanja lica sa stečenim visokim obrazovanjem i ona je pokazala da je oko 50% korisnika Programa nastavilo radni anagažman.\nIzlaganje ministra Šehovića


NASTAVLJA SE SUĐENJE MIKI ALEKSIĆU: Danas se očekuje završetak iznošenja odbrane\nNASTAVLJA SE SUĐENJE MIKI ALEKSIĆU: Danas se očekuje završetak iznošenja odbrane\nAutor: Glas javnosti 28.04.2022. u 08:36\nOčekuje se da će on danas završiti iznošenje odbrane koju je započeo još 1. februara.\nU sudnici bi trebalo da se izjasni još o optužbama glumica Milene Radulović i Ive Ilinčić. Posle toga na narednom ročištu u maju trebalo bi da odgovara na pitanja tužilaštva, punomoćnika, svog branioca i suda.\nAleksića je sedam devojaka prijavilo za silovanja i nedozvoljene polne radnje i on je pre godinu dana optužen za ta krivična dela. U sudu je sve negirao i tvrdio da su one sve te navode izmislile, piše Alo.\nsuđenjeviši sud u beogradumika aleksićiznošenje odbrane


ponedeljak, 7. septembar 2015. 11:00h\nNeposredan povod za susret stručnjaka i praktičara u ovoj oblasti je nedavno završeni otkup publikacija za biblioteke Ministarstva kulture i informisanja Republike Srbije i reakcije bibliotekara, autora i izdavača koji imaju primedbe na proceduru, ishod rada Komisije za izbor izdanja ili kvalitet odabranih knjiga u pojedinim bibliotekama.\nOrganizatori su saopštili da žele da na ovom skupu analiziraju ono što je do sada učinjeno, razmotre primedbe i različita iskustva učesnika u lancu otkupa, a cilj razgovora je da ponude rešenja Narodnoj biblioteci Srbije i Ministarstvu kulture i informisanja za kvalitetniju proceduru i odgovornije sprovođenje narednih otkupa.\nUčešće na okruglom stolu su, za sada, potvrdili predstavnici Narodne biblioteke Srbije, Filološkog fakulteta Univerziteta u Beogradu, Komisije za otkup publikacija, izdavači okupljeni u UPIS-u... Skup će pratiti novinari kulturnih rubrika medijskih kuća u Srbiji.\n11.00-12.30 Pozdravne reči i uvodna izlaganja\nLaslo Blašković: „Otkup – funcije i važnost otkupa za biblioteke u Srbiji“\nSonja Bokun Đinić: „Nadzor matičnih biblioteka i kriterijumi nabavne politike javnih biblioteka“\nGojko Božović: „Otkup knjiga kao instrument kulturne politike“.\nMilan Vlajčić: „Izazovi i ograničenja u radu Komisije za republički otkup publikacija“\n14.30-15.00 Završna reč\nDatum: ponedeljak, 07. septembar 2015.\nMesto: Gradska biblioteka, Pančevo


Srijeda, 16 Maj 2018 00:00\nU Mostaru je održana manifestacija izbora Osobe godine Večernjakovog pečata kojoj su prisustvovali brojni visoki dužnosnici iz BiH i regije, prenose Vijesti.ba.\nOvogodišnji Pečat za privrednika godine osvojio je Rusmir Hrvić predsjednik Uprave AS GROUP - najveće i najuspješnije bh. prehrambeno-trgovačke industrije u Bosni i Hercegovini.\n"Ujedno bih se zahvalio i svim našim uposlenicima, kolegama, saradnicima koji su zajedno sa mnom zaslužni za ovo priznanje, te potrošačima koji kupuju naše proizvode i podržavaju sve domaće proizvođače iz cijele BIH", rekao je Hrvić.\n"Podjele i granice treba ukidati i ići u pravcu Evropske unije na čije tržište trebamo gledati kao na naše", zaključio je Hrvić.\nSAD su blokirale usvajanje prijedloga Vijeća sigurnosti Ujedinjenih nacija da se pokrene nezavisna i transparentna istraga o ubijanju Palestinaca tokom protesta na granici Gaze sa Izraelom.\nMediji su ranije prenijeli da je Kuvajt pozvao na vanrednu sjednicu Vijeća sigurnosti UN-a kako bi se razmotrio prijedlog te države o istrazi nakon ubistva više od 60 Palestinaca.\nU prijedlogu se zahtijevalo i to da se sve države pridržavaju rezolucije Vijeća sigurnosti UN-a u kojoj se sve zemlje pozivaju da ne premještaju diplomatske misije u Jerusalem.\nZa sada nije poznato da li se još neko osim SAD usprotivio prijedlogu o istrazi, piše Independent.\nGlasnogovornik Visokog komesarijata za ljudska prava UN-a Rupert Colville, na konferenciji za medije u Ženevi, podsjetio je kako su izraelske snage jučer u Gazi usmrtile palestinske demonstrante ne uzimajući u obzir da li predstavljaju prijetnju ili ne.\nColville je kazao kako je od 30. marta ubijeno najmanje 112 Palestinaca koji su učestvovali u "Velikom maršu za povratak". Među stradalima je i 14 maloljetnika.\nDuboko je zabrinut zbog demonstracija koje bi se danas poslijepodne trebale održati na granici s Gazom, prenosi TRT.\nColville je kazao kako pretpostavljaju da je na jučerašnjim protestima u Gazi učestvovalo oko 40.000 ljudi.\n"Primjena sile se koristi kao posljednje rješenje, a ne kao prvo", smatra Colville koji je osudio izrazito zabrinjavajuće nasilje sa smrtnim ishodom u Gazi. Ipak, glasnogovornik nije direktno osudio postupke Izraela.\nPokretanje nezavisne istrage\nOn je odgovarajući na pitanja novinara ubijanje Palestinaca nazvao "primjenom prekomjerne sile".\nPozvao je na pokretanje nezavisne istrage u Gazi ističući kako prije okončanja istrage ubijanje nenaoružanih Palestinaca ne mogu nazvati genocidom ili zločinom protiv čovječnosti.\nIzraelske snage sigurnosti su upotrebom sile i vatrenog oružja pokušale spriječiti proteste.


Tužilac traži doživotnu za Perišića : Nadlanu.com\nTužilac traži doživotnu za Perišića\nHAG, 29. marta 2011. (Beta) - Tužilaštvo Haškog tribunala zatražilo je u utorak od sudija da bivšem načelniku generalštaba Vojske Jugoslavije Momčilu Perišiću izreknu kaznu doživotnog zatvora zbog pomaganja zločina u BiH i Hrvatskoj, 1993-95.\n"Zahtevamo da generala Perišića proglasite krivim po svim tačkama optužnice i osudite ga na doživotni zatvor zbog tih zločina", rekao je, na kraju završne reči, tužilac Mark Harmon.\nPerišić je u 13 tačaka optužen za pomaganje i podržavanje ubistava, nehumanih dela, napada na nesrpske civile, progona i istrebljenja, u Sarajevu, Zagrebu i Srebrenici 1993-95. Te zločine, po optužnici, neposredno su počinile Vojska Republike Srpske (VRS) i Srpska vojska Krajine (SVK).\nTužilac Harmon naglasio je da je Perišićevo delovanje "bilo zločinačko" zato što je "pomagao i podržavao počinioce", iako lično "nikada nije ispalio metak, niti ubio nekoga, nije zapalio ničiju kuću, niti ikoga prognao".\n"U vreme njegovog mandata, počinjeni su neki od najtežih zločina", rekao je Harmon, napominjući da je Perišić imao "zaštitnički odnos" prema komandantu VRS Ratku Mladiću, koji je još na slobodi, iako ga je Tribunal 1995. optužio za genocid u Srebrenici.\nGenerala Perišića i tadašnjeg predsednika Srbije Slobodana Miloševića, tužilac Harmon je označio kao "dve najvažnije osobe za pružanje pomoći VRS i SVK".


Rukometni savez Srbije: Lični iznad opštih interesa - Kosovo Online\nRukometni savez Srbije: Lični iznad opštih interesa\n14. Septembar 2020. • 08:47\nIzvor: Hot sport\nReagujući na otvoreno pismo Rukometnog saveza Kosova i Metohije, u kome su upućene kritike na račun RS Srbije i toga da su zaboravljeni kao Savez, reagovali su i iz ove krovne organizacije, prenosi Sportski žurnal.\n„UO RS Srbije, na sednici održanoj 8. septembra, doneo je čitav program pomoći klubovima i savezima kako bi im pomogao da prebrode krizu nastalu kao posledica virusa kovid-19. S obzirom da smanjenjem članarina gube teritorijalni savezi kojima je povereno sprovođenje takmičenja – RSB, RSV i RSCS, RSS je doneo odluku da im novčano pomogne“, navodi se u opširnom saopštenju RS Srbije (RSS).\nPodsećaju da se klubovi sa Kosova takmiče u ligama u sistemu takmičenja RSS i to Mokra Gora u okviru super B lige, Trepča - Prve lige Zapad i Mokra Gora 2 – Druge lige Kopaonik. Prva liga zapad i Druga liga Kopaonik poverene su na sprovođenje RS Centralne Srbije.\n„Jedini klub koji se takmiči u ligama mlađih kategorija je RK Štrpce, koji se, zbog sveobuhvatne situacije, možda ni ove godine neće takmičiti, ali deca ovog kluba su bila gosti reprezentacije u Novom Sadu prošle godine na odlučujućoj utakmici za plasman na Evropsko prvenstvo, a krajem godine, RS Srbije, bio je domaćin igračima i treneru ovog kluba i snosi sve troškove učešća na Trofeju Beograda“, ističu iz Rukometnog saveza Srbije.\nU opširnom saopštenju za javnost se navodi da je generalni sekretar RS KiM, u periodu 2012-2016. bio potpredsednik RSS, a od 2014. do 2016. godine bio i predsednik UO RS Centralne Srbije.\n„Za skoro više od dve godine njegovog mandata u RSCS, u takmičenjima mlađih kategorija, jedva je učestvovalo 30 ekipa sa područja RSCS, a da je od pet ekipa sa teritorije RS KiM, učestvovalo u proseku jedna po sezoni. Danas je situacija potpuno dugačija, u takmičenjima mlađih kategorija učestvuje 100 ekipa sa teritorije RSCS, a novo rukovodstvo RSCS formiralo je po tri muške i ženske regionalne selekcije mlađih kategorija, koje se redovno okupljaju i uz pomoć RSS učestvuju na turnirima u zemlji i inostranstvu“, kažu u RSS.\nRukometni savez KiM o šikaniranju od strane čelnika RSS\nIz ove krovne rukometne organizacije poručuju da su izneti podaci lako proverljivi i da se uvidom na listama službenih lica i učesnika takmičenja jasno vidi o čemu se ovde radi.\n„Kada je lični interes u pitanju, onda su svi tu, a kada je opšti interes u pitanju, onda se bojkotuju i RSS i njegovi članovi. Da vas ne poštujemo, sigurno vaš predstavnik ne bi bio u radnoj grupi za izradu normativnih akata, niti bi vaš predstavnik bio pozivan na razne konsultativne sastanke u organizaciji RSS. S obzirom da vas poštujemo, pozivamo vas ovim putem da budete principijelni do kraja – nemojte učestvovati u takmičenjima i obavljati dužnosti službenih lica, a na izborima, koji će vrlo brzo uslediti, odmerićemo snage“, zaključeno je u saopštenju UO RSS.\nrukomet Rukometni savez Srbije RS KiM\nHitno qe da prijavimo federacie evrope i sveta za ovaj skandal serske federacije i kad dogje iz serbie svi treba zatvoriti oni na presevo sbog zastav hoqe da zatvori albanca a mi tolerisemo ova rezim miloseviqa\nRukometni savez Kosova i Metohije još uvek postoji, naši klubove rade i funkcionišu i zato nam nije jasno zbog čega ste nas, po ko zna koji put, izopštili iz odluke o dodeli pomoći koju ste doneli juče, navedeno je u pismu Rukometnom savezu Srbije.\nDeca sa Kosova trenirala na Zvezdinom stadionu, odigrana i rukometna utakmica\nRukometni sudijski par iz Zvečana i Mitrovice najbolji u 2019. godini\nDušanu Biševcu dodeljeno specijalno priznanje Rukometnog saveza Srbije\nU Prilepcu kod Raniluga, rodnom mestu Kneza Lazara, ispisani grafiti "UČK"\nAnđelković: "Otvoreni Balkan" povećava šanse da se dođe do rešenja za Kosovo


U Beogradu održana Konferencija o Radu i roditeljstvu uz podršku Evropske unije. Potrebno veće angažovanje države i socijalnih službi u podršci samohranih roditelja.\nFondacija Ana i Vlade Divac se poslednje dve godine bavi socijalnim položajem i podrškom samohranim roditeljima u okviru projekta „Jačanje rodne jednakosti i položaja samohranih majki na tržištu rada u Srbiji“ uz podršku Evropske unije. Povodom toga je u Beogradu održana Konferencija „Rad i roditeljstvo“ kao zajednička aktivnost više nevladinih organizacija.\nKonferenciju je otvorila Ana Košel, direktorka Fondacije Ana i Vlade Divac . U uvodnom obraćanju ministarka bez portfelja zadužena za demografsku i populacionu politiku Slavica Đukić Dejanović govorila je o merama koje država sprovodi u okviru socijalne politike i novog Zakona za podršku roditeljstvu.\nTokom realizacije projekta obavljeno je istraživanje samohranih majki o položaju i problemima u društvu i na tržištu rada i merama socijalne politike države i nevladinog sektora.\nKonferencija je održana u dve sesije: Usklađivanje rada i roditeljstva-praksa i izazovi i Položaj samohranih roditelja u pravnom sistemu Republike Srbije.\nZajednička konstatacija je da su samohrane majke u izuzetno teškom ekonomskom i socijalnom položaju, da su nedovoljno vidljive, da ne postoji čak ni jedinstvena evidencija. Takođe, mere države su nedovolje a nevladin sektor se trudi po lokalnim zajednicama da pruži podršku ovoj ranjivoj grupi.


Dan belog štapa – RADIO TELEVIZIJA BOR\n2 godine ago Dušica Stojanović\nPod nazivom Dan belog štapa, 15. oktobra se u celom svetu obeležava Međunarodni dan slepih i slabovidih. Ono što posebno naglašavaju kao problem u Savezu slepih Srbije, pa i u Udruženju osoba sa invaliditetom „Frend“ u Majdanpeku, koje okuplja blizu 30 slepih i slabovidih članova, jesu fizičke i prepreke u vidu predrasuda, koje su posebno izražene kod zapošljavanja.\nMAJDANPEK – Pod nazivom Dan belog štapa, širom sveta danas se obeležava Međunarodni dan slepih i slabovidih, kojih je u našoj zemlji oko 12 hiljada.\nOno što posebno naglašavaju kao problem u Savezu slepih Srbije, pa i u Udruženju osoba sa invaliditetom „Frend“ u Majdanpeku, jesu fizičke i prepreke u vidu predrasuda, koje su posebno izražene kod zapošljavanja.\n„Iako se čine pomaci u svakom smislu, smatram da se još uvek nedovoljno primenjuje Zakon, koji jasno reguliše načine na koje bi osobe sa ovim zdravstvenim problemom trebalo da se uključe u društvo, bilo u smislu kretanja gradom, bilo u smislu zapošljavanja“, kaže Vojkan Izvonar, predsednik Udruženja „Frend“, koji, s druge strane, dodaje da je zahvaljujući modernim tehnologijama mnogo toga olakšano slepim i slabovidim osobama, posebno kada je komunikacija u pitanju.\nUdruženje „Frend“, koje je osnovano 2003. godine, sa ciljem stvaranja uslova za nesmetano obavljanje redovnih, životnih aktivnosti, broji 84 člana, od kojih je 20 slabovido i 8 potpuno slepo.\nTags: Majdanpek, medunarodni dan slepih, predrasude, prepreke, svetski dan belog stapa, udruženje frend, zapošljavanje\nPrevious Treći protest protiv aerozagađenja u Boru\nNext Putna mreža najveći problem u Luki i Tandi\n5 sati ago Saša Stojčić


Španija razmatra uvodjenje vanrednog stanja u Madridu – Okvir\nŠpanija razmatra uvodjenje vanrednog stanja u Madridu\nJuče je madridski sud poništio naredbu vlade o delimičnoj izolaciji glavnog grada Španije i devet susednih opština, u nastojanju da zaustavi drugi talas Kovida-19, i podržao regionalne zvaničnike koji su se protivili uvodjenju strožih mera.\nSud je ocenio da odbacuje ratifikovanje tih mera jer one narušavaju „osnovna prava i slobode“ 4,5 miliona stanovnika pogodjenih zatvaranjem koje je stupilo na snagu u petak uveče, navodi se u saopštenju suda.\nŠpanska vlada je saopštila kasno sinoć da je Sančez razgovarao telefonom sa predsednicom regiona Madrida Izabel Dijaz Ajuso kojoj je postavio ultimatum da će, ako ona sama ne proglasi vanredno stanje, to učiniti vlada.\nVanredno stanje vladi daje dodatna ovlašćenja da privremeno ograniči prava gradjana, a u ovom slučaju to bi se odnosilo na slobodu kretanja u Madridu i nekim obližnjim gradovima koji beleže visok stepen zaraze.\nRegion Madrida u poslednjih 14 dana beleži po 591 slučaj zaraze na 100.000 stanovnika, što je duplo više od cele Španije koja u proseku ima 257 obolelih na 100.000 stanovnika, i daleko više od evropskog proseka koji iznosi 113 zaraženih na 100.000 gradjana.\nSrbija nabavila lek Remdesivir\nPOKS neće u Vladu


U Srbiji počela proizvodnja vakcine „Sputnik V“ - Biznis Info\nU Srbiji počela proizvodnja vakcine „Sputnik V“\nBy BiznisInfo on\t 04/06/2021 Vijesti u fokusu\nPredsednik Republike Srbije Aleksandar Vučić i predsednik Ruske Federacije Vladimir Putin označili su večeras, putem video-linka, početak proizvodnje vakcine “Sputnjik V” u Srbiji, na Institutu za virusologiju, vakcine i serume „Torlak“.\nKako je objavljeno na sajtu Vlade Srbije, dugme kojim je pokrenuta traka sa koje će izlaziti bočice napunjene u „Torlaku“ pritisla je direktorka Instituta Vera Stoiljković, čime je je Srbija postala prva zemlja u Evropi koja proizvodi rusku vakcinu, javlja agencija Anadolija.\nU prvom periodu, od četiri do šest meseci, „Torlak“ će proizvesti četiri miliona vakcina “Sputnjik V”. Očekuje se da bi prva vakcina iz „Torlaka“ mogla da dođe do punkta za vakcinaciju za desetak dana.\nVučić je tom prilikom istakao da, zahvaljujući naporu ruskih naučnika i uz veliku podršku predsednika Putina, “mi smo danas svedoci velikog iskoraka Srbije u borbi protiv COVID-19”.\nPrema njegovim rečima, velikodušni transfer znanja i tehnologija, koje Srbija dobija prva van Rusije, od danas će imati svoj konkretni rezultat, proizvodnju vakcine „Sputnjik V“ u Srbiji.\nOn je dodao da će humanost Putina i celog ruskog naroda pomoći Srbiji da Institut „Torlak“ postane međunarodni regionalni centar za proizvodnju vrhunskih vakcina.\nČovekoljublje koju Ruska Federacija iskazuje prema građanima Srbije predstavlja svedočanstvo o najkvalitetnijim političkim odnosima koje naše dve države i naši bratski narodi danas baštine. U svim međunarodnim forumima naše dve zemlje pružaju jedna drugoj nesebičnu podršku, poručio je predsednik Srbije.\n“Nakon tri validacione serije mi sada počinjemo organizovanu serijsku proizvodnju četiri miliona doza vakcine Sputnjik V”, naveo je Vučić i uputio čestitke Ruskom fondu direktnih investicija, ruskoj farmaceutskoj kompaniji „Generijum“ i ”Torlaku” na izuzetno brzoj i kvalitetnoj saradnji.\nStoiljković je, obraćajući se zvaničnicima, istakla da je Srbija bila jedna od prvih zemalja koja je započela imunizaciju pomenutom vakcinom, “zahvaljujući čijoj visokoj efikasnosti od 96,6 odsto smo očuvali zdravlje građana”.\nSrbija je danas, kako je ukazala, među liderima u Evropi po broju vakcinisanih građana, sa 30 odsto potpuno vakcinisanih, što je dvostruko više od evropskog proseka.\nOna je navela i da je saradnja Instituta „Torlak“ i Ruskog fonda direktnih investicija uspešan primer saradnje dveju zemalja u vreme krize.